text: Yleisestä käytännöstä poiketen Don Rosan tarinoissa todellisten paikkojen ja historiallisten henkilöiden nimet on säilytetty ”ankantamatta” sen jälkeen kun Aku Ankan toimitukselle selvisi, että väännökset eivät lainkaan miellyttäneet tarinoitaan varten tekemistään laajoista taustatutkimuksista tunnetuksi tullutta tekijää. 1990-luvun alun lehtisuomennoksissa Rosankin tarinat saivat vielä tavallisen käsittelyn, ja esimerkiksi Sir Francis Drake nimettiin vuonna 1994 julkaistussa tarinassa ”Ankkapalatsin erakko” ”Sir Francis Vaakuksi”. Eräs poikkeus Rosan tavallisesta linjasta on varhainen tarina ”Nokkadamuksen kirous”, jossa jo alkuperäistekstissä Nostradamuksen nimi on väännetty ”Nostrildamukseksi” ( ’sierain’).


title: Aynsley Dunbar

text: Aynsley Dunbar (s. 10. tammikuuta 1946 Liverpool) on brittiläinen rock-rumpali, joka on soittanut useiden tunnettujen muusikoiden yhtyeissä.


title: Aynsley Dunbar

text: Aynsley Dunbar sai aluksi mainetta John Mayall and The Blues Breakers -yhtyeessä. Vuoden 1966 syksyllä Dunbar oli ehdolla The Jimi Hendrix Experiencen rumpaliksi, mutta hävisi paikan Mitch Mitchellille - kertoman mukaan kruunaa ja klaavaa heittämällä. Vuodesta 1967 Dunbar johti omaa Aynsley Dunbar Retaliation -kokoonpanoaan. Neljä albumia julkaissut yhtye muistetaan nykyisin lähinnä kappaleesta ”Warning”. Black Sabbath teki tästä kappaleesta oman versionsa debyyttialbumilleen.


title: Aynsley Dunbar

text: 1970-luvulla Dunbar työskenteli ensin Frank Zappan Mothers of Invention -yhtyeessä ja sitten, vuosina 1973-1974, David Bowien taustayhtyeessä levyillä "Pin Ups "ja "Diamond Dogs". Lisäksi hän soitti Lou Reedin albumilla "Berlin" (1973). Tämän jälkeen Dunbar vaikutti Journeyssa ja Jefferson Starshipissa. 1980-luvulla Dunbar oli jonkin aikaa Whitesnake-yhtyeen jäsen. Dunbar on soittanut myös kitaristi Jeff Beckin ja rock-yhtye UFOn kanssa.


title: Bloom (tehoste)

text: Bloom eli light bloom on 3D-grafiikassa käytetty tehoste.


title: Bloom (tehoste)

text: Tehosteen tarkoituksena on mallintaa valokuvauksessa ja elokuvien kuvaamisessa käytettävien linssien toimintaa. Vaikka tietokonegrafiikka mahdollistaa teoriassa täydellisen tarkan kuvan mallinnuksen, todellisissa linsseissä on pieniä epäpuhtauksia, jotka eivät näy normaaliolosuhteissa, mutta suuret valojen kirkkauserot saavat kirkkaammat alueet levittämään ympärilleen valopihan. Tehosteessa kirkkaiden valojen leviämistä simuloidaan keinotekoisesti.


title: Bloom (tehoste)

text: Efekti aikaansaadaan useimmiten tekemällä kuvasta korkeakontrastinen kopio (kirkkaita osia kirkastetaan, tummia tummennetaan) ja sumentamalla sitä, lisäten tämä alkuperäiseen kuvaan. Sumennuksen määrä riippuu valon kirkkaudesta.


title: Bloom (tehoste)

text: Laajan dynamiikan (HDR) grafiikan näyttämisessä bloomia käytetään, jos kuva sisältää kirkkaampia kohtia kuin käyttäjän monitori voi näyttää. Bloom ei sinällään liity kuitenkaan kiinteästi HDR-grafiikkaan, joskin HDR-tekniikoita voidaan käytettää bloom-tehostetta toteutettaessa, esimerkiksi sumennuksen määrää arvioitaessa.


title: Bloom (tehoste)

text: Tehostetta käytetään laajalti uusissa tietokonepeleissä. Yksi ensimmäisistä peleistä, joka käytti sitä, oli "Ico" (2001), ja yksi ensimmäisistä todella suosituista peleistä, joka käytti sitä, oli "Tron 2.0" (2003).


title: Rekikoira

text: Rekikoiriksi kutsutaan yleisesti pohjoisia koirarotuja, joiden alkuperäinen käyttötarkoitus on ollut toimia vetoeläimenä arktisilla alueilla. Eskimot ja intiaanit olivat niiden perinteisä käyttäjiä. Rekikoirat ovat monikäyttöisiä koiria. Nykyään rekikoiria käytetään harrastus- ja kilpailutoiminnassa erityisessä valjakkourheilulajeissa. Rekikoiran tulee olla sosiaalinen, koska valjakossa toimii yhtä aikaa monta koiraa.


title: Rekikoira

text: Valjakkoja on kolme päätyyppiä:Keulalla juoksee johtajakoira tai johtajakoirapari. Sillä tai niillä tulee olla tehtäväänsä sopivat luonteet. Johtajan tulee olla kuuliainen ohjaajalle, mutta samalla riittävän itsenäinen. Johtoparin jälkeen olevat koirat sijoitetaan tasaväkisin, hyvin keskenään toimeen tulevin parein, ylläpitämään valjakon vauhtia. Näitä kutsutaan vauhtipareiksi. Parivedossa lähinnä rekeä olevia koiria sanotaan pyöräpariksi. Niiden tulee olla vankkarakenteisia ja kestäviä, koska joutuvat ensimmäisinä alttiiksi vedettävän kuorman painolle ja heilahduksille.


title: Simetidiini

text: Simetidiini on mahahapon eritystä vähentävä lääkeaine. Se oli ensimmäinen histamiinin H-reseptorin salpaukseen perustuva mahahaavalääke. Sen kehitti GlaxoSmithKline, joka markkinoi ainetta kauppanimellä Tagamet®. Tagamet oli 1980-luvun alkupuolella maailman myydyimpiä lääkkeitä, mutta uudet tehokkaammat lääkkeet ovat nykyisin syrjäyttäneet sen.


title: Andy Hertzfeld

text: Andy Hertzfeld (s. 6. huhtikuuta 1953) on yhdysvaltalainen sovelluskehittäjä ja tietotekniikan asiantuntija. Hän oli eräitä Apple Computerin Macintosh-projektin keskushenkilöitä 70- ja 80-lukujen taitteessa. Vuodesta 2005 Hertzfeld on työskennellyt Googlelle. Hän on perustanut kolme IT-alan yritystä, Radius (1986), General Magic (1990) ja Eazel (1999). Läpi uransa Hertzfeld on tukenut ja tehnyt tunnetuksi vapaan lähdekoodin ideaa Open Source Applications Foundationin kautta.


title: Andy Hertzfeld

text: Hertzfeld valmistui Brownin yliopistosta tietojenkäsittelytieteen laitokselta vuonna 1975 ja jatkoi opiskeluaan Kalifornian yliopistossa. Vuonna 1978 hän aloitti sovelluskehityksen Apple II -tietokoneelle ja seuraavana vuonna Apple palkkasi Hertzfeldin systeemikehittäjäksi. Hänen töitään olivat muun muassa Apple SilenType -tulostinajurit ja ensimmäinen 80:n rivin näytönohjain Apple II:lle. Pyydettyään siirtoa Macintosh-projektiin helmikuussa 1981 Hertzfeld työskenteli projektissa nimekkeellä "Software Wizard" ja kirjoitti ROM-muistille tallennettua käyttöjärjestelmäkoodia ja User Interface Toolbox -rajapintaa sekä apuohjelmia käyttöliittymän hallintaan, kuten ohjauspaneelin ja leikepöydän. Vuonna 1984 Hertzfeld jätti Applen ja perusti omia yrityksiä, joista vuonna 1999 perustettu Eazel oli mukana kehittämässä GNOME-ikkunointijärjestelmän Nautilus-tiedostoselainta.


title: AEL

text: AEL (Ammattienedistämislaitossäätiö AEL sr) (aiemmin Ammatinedistämislaitos) suomalainen tekniikan ammatillista koulutusta tarjoava yritys. Se kouluttaa teollisuuden ja teknisten palvelutoimialojen ammattilaisia, asiantuntijoita ja esimiehiä.


title: AEL

text: AEL tarjoaa yrityksille kehittämis- ja koulutuspalveluja, seka avoimia ja yrityskohtaisia koulutuksia. AEL:ssä voi suorittaa eri alojen näyttötutkintoja. Valikoimassa on yli 60 valinnaista näyttötutkintoa .


title: AEL

text: AEL:n päätoimipaikka on Helsingissä, muut toimipisteet sijaitsevat Oulussa ja Tampereella.


title: AEL

text: 10. marraskuuta 1922 perustettiin Ammatinedistämislaitos Viktor Julius von Wrightin aloitteesta. Perustajayhteisöt olivat Suomen Työnantajain Keskusliitto, Suomen teollisuusvaltuuskunnan keskuskomitea (myöhemmin Käsi- ja Pienteollisuuden Keskusliitto) ja Maataloustuottajain Keskusliitto. 1920-luvulla koulutus keskittyi uuteen maatalousteknologiaan sekä auton- ja traktorinkorjaukseen. Vuosina 1922–1987 kaikki Suomen autokoulunopettajat koulutettiin AEL:ssä. 1940-luvulla AEL osallistui sotainvalidien uudelleenkoulutukseen ja koulutti työvoimaa konepajateollisuuteen, joka tarvitsi runsaasti uusia työntekijöitä sotakorvausten maksamiseksi.


title: AEL

text: Vuonna 1991 Ammatinedistämislaitoksen viralliseksi nimeksi tuli AEL. Vuonna 1993 siihen liittyi Insinöörijärjestöjen koulutuskeskus Insko. AEL:n koulutustoiminta sai ISO 9001 -laatusertifikaatin vuonna 1994 Pohjoismaiden ensimmäisenä koulutuslaitoksena. Vuonna 2016 AEL Oy sulautui Ammattienedistämislaitossäätiö AEL sr:öön.


title: Amyntas Andromeneen poika

text: Amyntas Andromeneen poika oli makedonialainen sotilas. Hän ja hänen kolme veljeään Simmias, Attalos ja Polemon palvelivat kaikki Aleksanteri Suuren armeijassa. Amyntas oli luultavasti veljeksistä vanhin, koska hän johti Tymfaian maakunnan jalkaväkiosastoa ("takseis", noin 1 500 miestä). Gaugamelan taistelussa osastoa johti jostain syysta Amyntaan veli Simmias. Filotaan salajuonioikeudenkäynnin yhteydessä Amyntas puolusti Filotasta. Oikeudenkäynnin jälkeen Amyntasta alettiin syyttää osallisuudesta Filotaan salajuoneen. Filotas ja Amyntas olivat olleet hyviä ystäviä. Amyntasta ei auttanut se, että hänen veljensä Polemon pakeni leiristä oikeudenkäynnin jälkeen. Amyntas sai kuitenkin veljensä ylipuhuttua ja palaamaan armeijan luokse. Tämän jälkeen Aleksanteri vapautti veljekset kaikista syytteistä. Pian tämän jälkeen Amyntas kuoli taistelussa Sogdiassa ja Attalos otti Tymfaian osaston johtoonsa.


title: Kaupunginviskaali

text: Kaupunginviskaali oli virallisten syyttäjien virkanimike Suomen niin sanotuissa vanhoissa kaupungeissa, joissa toimi raastuvanoikeus. Aluksi kaupunginviskaali oli kunnan virkamies, mutta vuonna 1978 myös vanhojen kaupunkien oikeudenhoito valtiollistettiin. Sittemmin 1990-luvulla kaupunginviskaaleista tuli kihlakunnansyyttäjiä.


title: Effodeildin

text: Effodeildin on Tanskalle kuuluvan itsehallintoalueen Färsaarten jalkapallon pääsarja/ammattilais-sarja. Färsaarten sarjamestaruudesta on pelattu vuodesta 1942 lähtien. Eurocup-kilpailuihin färsaarelaisjoukkueet ovat osallistuneet vuodesta 1993 lähtien.


title: Effodeildin

text: Vuoteen 1975 saakka korkein sarjataso oli nimeltään "Meistara-deild" (mestaruusdivisioona) ja vuosina 1976–2004 "1. deild" (1. divisioona). Vuosina 2006-2008 sarja tunnettiin nimellä "Formuladeildin" ja 2009-2011 nimellä "Vodafonedeildin".


title: Oksathres

text: Oksathres ("Oksathres", "Oksyatres", "Eksathres", ) oli Persian kuninkaan Dareios III:n veli. Issoksen taistelussa hän puolusti veljeään hyökkääviä makedonialaisia ratsumiehiä vastaan. Oksathres liittyi Aleksanteri Suuren kannattajiin vuonna 330 eaa. sen jälkeen, kun Bessos murhasi Dareioksen. Aleksanteri luovutti Bessoksen Oksathreelle sen jälkeen, kun tämä saatiin kiinni. Oksathres antoi ristiinnaulita Bessoksen samalla paikalla, jolla hänen veljensäkin oli surmattu.


title: Oksathres

text: Oksathreella oli yksi tytär, Amastris, joka meni naimisiin Aleksanteri Suuren sotapäällikön Krateroksen kanssa Susassa pidetyissä häissä vuonna 324 eaa.


title: Burrell Smith

text: Burrell Carver Smith (s. 16. joulukuuta 1955) on yhdysvaltalainen tietotekniikan insinööri, joka työskenteli Apple Computerin Macintosh-projektissa 80-luvun alussa. Smith palkattiin Applelle helmikuussa 1979 Apple II -teknikoksi.


title: Burrell Smith

text: Smith tuli tunnetuksi yrityksessä elokuussa 1979, kun hän toimitti Andy Hertzfeldille työnsä ulkopuolella tekemänsä täydellisen dokumentaation Steve Wozniakin suunnittelemasta Apple II:n laitteistoratkaisuista. Myöhemmin Smith kutsuttiin Macintosh-projektiin, jossa hän suunnitteli ja testasi Macintoshin laitteistoa. Macintosh 128K:n julkaisemisen jälkeen Smith kehitti muiden vanhojen, taloon jääneiden Macintosh-projektin jäsenten kanssa Macintoshin seuraajaa, Turbo Macia, jossa oli sisäänrakennettu kovalevy. Smith jätti Applen helmikuussa 1985 ja oli myöhemmin mukana perustamassa Radius-yritystä.


title: Burrell Smith

text: Smith on eläkkeellä ja asuu Palo Altossa.


title: Raastuvanoikeus

text: Raastuvanoikeus (lyhenne RO, tai "rådstuvurätt", suomen puhekielessä usein "rosis") oli Ruotsissa vuoteen 1971 ja Suomessa vuoteen 1993 saakka vanhojen kaupunkien alioikeuden nimi. Maaseudulla sekä myös kauppaloissa ja uusissa kaupungeissa (Ruotsissa vuodesta 1910 ja Suomessa vuodesta 1960 lähtien perustetut kaupungit) alioikeutena toimivat kihlakunnanoikeudet.


title: Raastuvanoikeus

text: Vuoden 1734 lain mukaan, joka oli pitkään voimassa molemmissa maissa, raastuvanoikeus oli yleensä vasta toinen oikeusaste, ensimmäisenä olivat kämnerinoikeudet. Kaikissa kaupungeissa ei kämnerinoikeutta kuitenkaan ollut, jolloin niissä raastuvanoikeus toimi ensimmäisenä oikeusasteena. Kämnerinoikeudet kuitenkin lakkautettiin molemmissa maissa 1800-luvulla, Suomessa vuonna 1868, minkä jälkeen raastuvanoikeudesta tuli alin oikeusaste.


title: Raastuvanoikeus

text: Raastuvanoikeuden päätöksistä valitettiin molemmissa maissa hovioikeuteen.


title: Raastuvanoikeus

text: Ennen vuotta 1901 Ruotsissa oli raastuvanoikeus kaikissa muissa kaupungeissa paitsi Borgholmissa ja Haaparannassa. Sen sijaan vuoden 1901 jälkeen kaupungeiksi muutettuihin Ruotsin kuntiin ei vuonna 1903 kaupungiksi tullutta Lysekiliä lukuun ottamatta enää perustettu raastuvanoikeutta, vaan ne pysyivät maaseudun tavoin kihlakunnanoikeuksien alaisuudessa (sattumoisin Suomessakin viimeinen ns. vanha kaupunki, Lahti, perustettiin samoihin aikoihin vuonna 1905). Seuraavien vuosikymmenien aikana raastuvanoikeudet lakkautettiin monista pienistä kaupungeista. Vuonna 1965 raastuvanoikeudet valtiollistettiin. Vuonna 1970 Ruotsissa oli jäljellä enää 27 raastuvanoikeutta, pääasiassa suurimmissa kaupungeissa sekä läänien pääkaupungeissa.


title: Raastuvanoikeus

text: Vuonna 1971 Ruotsissa alioikeudet kaupungeissa ja maaseudulla yhtenäistettiin. Tällöin sekä raastuvan- että kihlakunnanoikeudet lakkautettiin ja tilalle perustettiin käräjäoikeudet (). Uudistus liittyi Ruotsissa samaan aikaan toteutettuun kuntauudistukseen, jossa erot eri kuntamuotojen välillä poistettiin.


title: Raastuvanoikeus

text: Suomessa raastuvanoikeutta ei enää perustettu vuoden 1959 jälkeen perustettuihin kaupunkeihin, joten tämän jälkeen sellainen oli enää vain niin sanotuissa vanhoissa kaupungeissa. Tämän jälkeen perustetut uudet kaupungit pysyivät Ruotsin 1910-luvulta lähtien perustettujen kaupunkien tavoin kihlakunnanoikeuksien alaisuudessa.


title: Raastuvanoikeus

text: Päällikkötuomarin virkanimike oli pormestari, muutamissa suurimmissa kaupungeissa oikeuspormestari (erotukseksi kunnallispormestarista). Lisäksi raastuvanoikeuteen kuului vähintään kaksi raatimiestä, joista tavallisesti toinen oli lainoppinut oikeusneuvosmies, toinen kunnallisneuvosmies, jonka ei tarvinnut olla lainoppinut. Raastuvanoikeus saattoi olla jaettuna useampaan osastoon.


title: Raastuvanoikeus

text: Vanhoilla kaupungeilla oli pitkälle viety itsehallinto ja sen mukaisesti raatimiehet valittiin kaupunginvaltuustossa. Usein valinnoissa olikin poliittista väriä, toisin kuin kihlakunnanoikeuksien ja hovioikeuksien tuomarinimityksissä, joissa noudatettiin pitkälti virkaikään perustuvaa nimityspolitiikkaa.


title: Raastuvanoikeus

text: Vuonna 1978 raastuvanoikeudet valtiollistettiin. 1980- ja 1990-luvuilla raastuvanoikeudet lakkautettiin muutamasta pienestä kaupungista, jolloin ne liitettiin kihlakunnanoikeuksien alaisuuteen. Vuonna 1993 alioikeudet yhtenäistettiin Suomessakin, 22 vuotta Ruotsin jälkeen. Tällöin lakkautettiin sekä raastuvan- että kihlakunnanoikeudet ja tilalle perustettiin käräjäoikeudet.


title: Subotica

text: Subotica () on kaupunki ja kunta pohjoisessa Serbiassa, Vojvodinan autonomisen maakunnan alueella. Se sijaitsee noin kymmenen kilometrin päässä Unkarin rajalta. Se on 141 554 asukkaallaan (2011) Vojvodinan toiseksi suurin kaupunki Novi Sadin jälkeen.


title: Subotica

text: Subotica on myös Pohjois-Bačkan alueen pääkaupunki ja hallinnollinen keskus.


title: Subotica

text: Ensimmäinen säilynyt kirjallinen maininta Suboticasta on vuodelta 1391 unkarilaisella nimellä "Zabadka". Nykyistä nimeä käytettiin ensimmäistä kertaa 1653, ja se tulee serbian ja kroatian kielten lauantaita merkitsevästä "subota"-sanasta. Kaupunki on historiansa aikana tunnettu lukuisilla muillakin nimillä.


title: Subotica

text: Ottomaanit hallitsivat Suboticaa vuosien 1542 ja 1686 välisenä aikana. Kaupunkia palvelee Subotican lentoasema.


title: Subotica

text: Subotican kunta koostuu Subotican kaupungin lisäksi Palićin kaupungista ja seitsemästätoista kylästä, jotka ovat:Subotican kunnan suurimmat etniset ryhmät ovat:Kaupungin suurimmat etniset ryhmät ovat:Subotican kunnan puhutuimmat kielet ovat serbia (46,60 %), unkari (38,82 %) ja kroatia (5,93 %). Väestöstä 63,02 % on katolisia, 25,96 % ortodokseja ja 1,88 % protestantteja.


title: Subotica

text: Serbian kieli on kaikkein palkattu kieli jokapäiväisessä elämässä. Unkarin kieltä käyttävät myös lähes kolmasosa väestöstä päivittäisissä keskusteluissaan. Molempia kieliä käytetään myös laajalti kaupallisissa ja virallisissa merkinnöissä


title: Gari Napalkov

text: Gari Jurjevitš Napalkov (; s. 27. kesäkuuta 1947 Nižni Novgorod, Venäjän SFNT) on Neuvostoliittoa urallaan edustanut venäläinen mäkihyppääjä.


title: Gari Napalkov

text: Napalkovin huippuhetki oli vuoden 1970 MM-kisat Štrbské Plesossa Ylä-Tatralla Tšekkoslovakiassa, missä hän voitti kultaa sekä normaali- että suurmäessä. Lisäksi hän saavutti kaksi osakilpailuvoittoa Keski-Euroopan mäkiviikolla: Innsbruckissa vuonna 1968 (mäkiviikko 1967–68) ja Oberstdorfissa vuonna 1969 (mäkiviikko 1968–69). Sapporon olympialaisissa 1972 hän oli suurmäessä kuudes ja normaalimäessä seitsemäs. Hän lopetti kansainvälisen uransa vuonna 1976.


title: Bernard Lewis

text: Bernard Lewis (31. toukokuuta 1916 Lontoo – 19. toukokuuta 2018) oli Princetonin yliopiston Lähi-idäntutkimuksen "Cleveland E. Dodge" -professori, joka oli erikoistunut islamin historiaan ja islamilaisen- ja länsimaailman vuorovaikutukseen. Hänen tutkimustaan Osmanien valtakunnan historiasta pidetään alansa merkkiteoksina. "The Encyclopedia of Historians and Historical Writinging" mukaan Lewisistä on muodostunut ”vaikutusvaltaisin sodanjälkeinen islamin ja Lähi-idän historioitsija”.


title: Bernard Lewis

text: Lewis aloitti tutkijanuransa keskiajan Arabian ja erityisesti Syyrian historialla. Hänen ensimmäinen tieteellinen artikkelinsa käsitteli keskiajan islamilaisen maailman ammattikiltoja. Toisen maailmansodan ja Israelin valtion perustamisen jälkeen vuonna 1948 arabimaat eivät enää sallineet juutalaistaustaisten tutkijoiden suorittaa kenttätyötä alueellaan ja Lewis ryhtyi tutkimaan Osmanien valtakunnan historiaa.


title: Bernard Lewis

text: Tieteellisen tutkimuksen lisäksi Lewis on kirjoittanut lukuisia suurelle yleisölle tarkoitettuja kirjoja: muun muassa "The Arabs in History" (1950) ja "The Middle East" (1995). Syyskuun 11. päivän iskujen jälkeen Lewis on julkaissut kaksi kirjaa islamilaisesta radikalismista "What Went Wrong?" ja "The Crisis of Islam".


title: Tetrahydrofuraani

text: Tetrahydrofuraani (THF) on inertti nestemäinen orgaaninen yhdiste ja rakenteeltaan se on syklinen eetteri. Tetrahydrofuraani on yleisesti käytetty liuotin, jonka kemiallinen kaava on CHO. Siitä käytetään myös nimityksiä "tetrametyleenioksidi", "dietyleenioksidi", "1,4-epoksibutaani" tai "butyleenioksidi".


title: Tetrahydrofuraani

text: Tetrahydrofuraani on normaaliolosuhteissa olomuodoltaan väritön eetterin hajuinen helposti syttyvä, palava neste. Sen moolimassa on 72,1 g/mol, sulamispiste −108,5 °C, kiehumispiste 66 °C, suhteellinen tiheys 0,889 g/cm (vesi = 1,0 g/cm), leimahduspiste –14,5 °C c.c., itsesyttymislämpötila 321 °C ja CAS-numero 109-99-9. Tetrahydrofuraani sekoittuu veteen, alkoholiin, eetteriin, estereihin ja ketoneihin.


title: Tetrahydrofuraani

text: Tetrahydrofuraanista valmistetaan polymeroimalla polytetrametyleenieetteriglykolia (PTMEG) muoviteollisuuden raaka-aineeksi. Ilman stabilointiaineita tetrahydrofuraani muodostaa peroksideja, jos ainetta säilytetään pitkiä aikoja valossa tai kosketuksissa ilman kanssa. Stabiloinnissa voidaan käyttää esimerkiksi p-kresolia tai hydrokinonia.


title: Maryland (Liberia)

text: Maryland on eteläisin ja itäisin Liberian 15:stä piirikunnasta ja jakaa Norsunluurannikon kanssa rajan. Piirikunta on nimetty Yhdysvaltain Marylandin osavaltion mukaan. Marylandin pääelinkeino on maatalous, josta noin 60 % asukkaista saa tulonsa. Suosituimmat viljelyskasvit ovat riisi ja maniokki.


title: Maryland (Liberia)

text: Marylandin piirikunnan lippu koostuu piirroksesta, jossa on puu ja majakka kallionjyrkänteellä. Pieni Liberian lippu on vasemmassa yläkulmassa.


title: Maryland (Liberia)

text: Vuosina 1854–1857 Maryland oli erillinen valtio, Marylandin tasavalta.


title: Santahaminan vesitorni

text: Santahaminan vesitorni on vesitorni Santahaminassa. Se on rakennettu vuonna 1956 ja sittemmin poistettu käytöstä. Vesitorni on 27 metriä korkea ja tilavuudeltaan 408,6 m³. Tornin huipulla toimii tutkalaite. Tornin runko on betonia, kuten säiliökin, mutta se on päällystetty puulla. Säiliö on vain noin puoli metriä runkoa leveämpi. Vesitorni on päässyt ulkoisesti ränsistymään ja koska se ei ole enää toiminnassa, sitä ei myöskään nähdä tarpeellisena peruskorjata.


title: Santahaminan vesitorni

text: 1950-luvulla tyyppipiirustusten mukaan valmistunut vesitorni sijaitsee asuinalueen lähellä. Alueelle ei pääse ilman lupaa, sillä se on puolustusvoimien käytössä.


title: Lilli ja kukkaisystävät

text: Lilli ja kukkaisystävät () on englantilainen nukkeanimaationa toteutettu lasten televisiosarja. Sarja kertoo puutarhassa asuvasta Lilli Lemmikistä ja hänen kukka- sekä ötökkäystävistään. Sarjan on tuottanut Chapman Entertainment ja sen animoinnista vastaa Cosgrove Hall Films.


title: Lilli ja kukkaisystävät

text: Suomessa on esitetty Pikku kakkosessa ainakin vuosina 2008 ja 2016. Ääninä toimivat Sanna-June Hyde, Liisa Kuoppamäki ja Petri Poikolainen.


title: Endurance

text: Endurance oli brittiläisen tutkimusmatkailija Ernest Shackletonin höyrykonein varustettu parkkilaiva.


title: Endurance

text: "Endurance" rakennettiin Norjassa Sandefjordissa kuuluisan arktisten alueiden laivanrakentajan Lars Christensenin telakalla Framnæs Mekaniske Værksted. Aluksen suunnitteli Ole Aandrerad Larsson. Aluksen mitat olivat pituus 43,9 m, leveys 7,6 m, paino 350 tonnia ja nopeus höyrykoneella 10,2 solmua. Aluksen rakennustöistä vastasi Christian Jacobsen. Alus valmistui 17. joulukuuta 1912. Rakenteissa käytettiin mäntyä, tammea sekä erittäin kovaa trooppista puulajia ”greenheartia”, jonka tuli kestää antarktisen alueen rasitukset.


title: Endurance

text: Aluksen kapteeniksi valittiin kokenut merenkävijä, merikapteeni Frank Worsley.


title: Endurance

text: Shackletonin Trans-Antarctic Expedition lähti matkaan "Endurancella" Englannista vuonna 1914. Matkalla Etelämantereelle "Endurance" pysähtyi Madeiralla täydentämään muonavarastoja sekä uudelleen Buenos Airesissa, jossa laivaan otettiin muun muassa 69 kanadalaista rekikoiraa. Myös Shackleton liittyi retkikuntaan Buenos Airesissa. Brasiliasta laiva suuntasi Etelä-Georgian saarelle, joka oli tuohon aikaan portti Antarktisille alueille. Myös täällä laivan varastoja täydennettiin.


title: Endurance

text: Etelä-Georgiasta retkikunta suuntasi "Endurancella" kohti etelää ja Weddellinmerta, josta retkikunnan oli tarkoitus aloittaa vaellus Antarktiksen yli Etelänavan kautta Rossinmerelle. Ankarien jääolojen johdosta alus kuitenkin jumiutui jäihin 18.1.1915 ja pysyi kiinni juuttuneena aina 22.11.1915 saakka, jolloin jäiden musertava voima sai lopulta aluksen rungon murskautumaan ja vajoamaan Weddellinmeren syvyyksiin. Aluksella ei ollut radiolähetintä.


title: Endurance

text: Aluksen miehistö oli tuolloin kuitenkin jo pelastunut ympäröiville jäälautoille ja pääsi lopulta rantautumaan pelastusveneillä Elefanttisaarelle, josta lähetettiin uusi pienempi retkikunta hakemaan apua Etelä-Georgiasta. Lopulta koko "Endurancen" miehistö saatiin pelastetuksi saarelta ilman ainuttakaan kuolonuhria. Muutama miehistön jäsen kaatui myöhemmin ensimmäisessä maailmansodassa.


title: Endurance

text: Yksi "Endurancen" pelastusveneistä, nimeltään "James Caird," on museoituna Dulwich Collegessa, Shackletonin vanhassa koulussa Lontoossa. "James Cairdilla" Shackleton kumppaneineen purjehti Elefanttisaarelta Etelä-Georgiaan hakemaan apua jo kadonneeksi julistetulle retkikunnalleen.


title: Kemiallinen synteesi

text:
Kemiallisella synteesillä tarkoitetaan kemiallisten yhdisteiden valmistamista yksinkertaisemmista aineista. Synteettinen orgaaninen kemia tuottaa uusia orgaanisia yhdisteitä, esimerkiksi lääkkeiden aktiivisia komponentteja, lääkeaineita. Uusien synteesimenetelmien kehittäminen on tärkeä orgaanisen kemian tutkimusalue.
Pitkään luultiin, että orgaanisia yhdisteitä valmistuu vain luonnossa, ei ihmisen valmistamana laboratoriossa, kunnes saksalainen Friedrich Wöhler 1828 onnistui ensimmäisenä syntetisoimaan laboratoriossa orgaanista yhdistettä, ureaa. Synteettinen orgaaninen kemia alkoi voimakkaasti kasvaa ja kehittyä vuoden 1860 jälkeen.


title: Bill Atkinson

text: Bill Atkinson (s. 1951) on yhdysvaltalainen sovelluskehittäjä ja valokuvaaja. Atkinson työskenteli Apple Computerilla vuosina 1978–1990. Hän opiskeli Kalifornian yliopistossa San Diegossa, jossa eräänä professorina toimi Jef Raskin (hänen myöhempi esimiehensä Applella), sekä Washingtonin yliopistossa, josta hän valmistui.


title: Bill Atkinson

text: Atkinson työskenteli sekä Apple Lisa- että Macintosh-projekteissa, kehittäen graafista näyttöä hyödyntäviä sovelluksia. Lisa-projektia varten Atkinson ja Andy Hertzfeld kehittivät QuickDraw-grafiikkakirjaston, josta tuli pohja Applen kaikille tuleville multimediasovelluksille. Atkinson oli mukana myös monien muiden, suosittujen graafisten sovellusten kehittämisessä. Näitä olivat esimerkiksi HyperCard, ensimmäinen suurta suosiota saanut hypermediajärjestelmä, ja MacPaint-piirto-ohjelma.


title: Bill Atkinson

text: Vuonna 1990 Atkinson jätti Applen ja oli mukana perustamassa General Magic -yritystä. Vuodesta 1996 saakka Atkinson on toiminut päätoimisena luontovalokuvaajana.


title: Khares

text: Khares voi tarkoittaa seuraavia henkilöitä:


title: Haldanen dilemma

text: Haldanen dilemma (engl: "Haldane's Dilemma"), myös "Haldanen ongelma" on evoluution hitauteen liittyvä ongelma, jonka evoluutiogeneetikko J. B. S Haldane esitti vuonna 1957 julkaisussaan "The Cost of Natural Selection". Siinä Haldane laski, että uudet geenit vakiintuvat luonnonvalinnan vaikutuksesta vasta satojen sukupolven jälkeen populaatioihin, joiden jäsenten lukumäärä ei muutu mitenkään. Haldanen laskelma perustuu siihen että uusi mutaatio "fiksoituu" eli käytännässä korvaa vanhan alleelin. Haldanen laskelmassa mutaation yleistyminen voi tapahtua vain hitaasti koska yleistyminen vaatii suuren määrän kuolemia niiltä joilla fiksoituvaa uutta alleelia ei ole. Haldanen laskelmassa liian suuri karsinta johtaa populaation koon pienenemiseen, jota ei voida jatkaa määrättömästi ilman että populaatio lopulta ajautuisi sukupuuttoon. Haldanen laskelmien mukaan evoluutio vaatisi uskottua enemmän aikaa.


title: Haldanen dilemma

text: Ensimmäinen jonka tiedetään käyttäneen termiä Haldanen dilemma oli paleontologi Leigh Van Valen tutkimuksessaan "Haldane's Dilemma, Evolutionary Rates, and Heterosis", jonka hän kirjoitti vuonna 1963. Hän korosti että yhden uuden alleelin vallitsevaksi päätyminen vaatisi korkeaa määrää kuolemia, eli suurta valintaa. Ja koska jokainen geenin samanaikainen leviäminen nostaa tätä rajaa, asettaa suuri määrä vaihdunnassa olevia geenejä suuria vaatimuksia alkupopulaation koolle sekä lisääntymisnopeudelle, jotta se voisi kestää vaaditun valintapaineen.


title: Haldanen dilemma

text: Nykyisin Haldanen dilemma on käytössä myös evoluutiota vastustavien piirissä. Heidän mukaansa Haldanen mallin mukaan evoluutiolla ei ole ollut tarpeeksi aikaa maksaakseen Haldanen laskemaa kustannusta. Kyseisen väitteen isä on Walter ReMine


title: Haldanen dilemma

text: Haldanen malli lähtee liikkeelle populaatiosta. Tapahtuu muutos ympäristössä. Muutos voi olla uusi saalistaja, ympäristön muutos, sairaus, hyödyllinen mutaatio tai muu. Tämä muutos alentaa populaation yksilöiden selviytymistä. Yhdellä yksilöllä on kuitenkin mutaatio, joka säilyttää sen selviytymisen riippumatta muutoksesta. Kyseinen hyödyllinen mutaatio alkaa yleistyä populaatiossa.


title: Haldanen dilemma

text: Mallissaan Haldane määritteli "s":n, joka kuvaa valintapainetta. Hän määritteli selviytymistason hyödylliselle alleelille 1.0:aan, joka tarkoittaa sitä että hyödyllisen mutaation omaava yksilö selviää 100% ajasta hengissä. Haldane määritteli muulle populaatiolle selviytymistasoksi 1-s, ja s on luku 0 ja 1 väliltä. Jos s on 0.1, niin vanhan alleelin omaavista yksilöistä 90% selviytyy.


title: Haldanen dilemma

text:
Tämän lisäksi Haldane määritteli "p":n, joka on hyödyllisen alleelin geenipooli ja "q":n joka on vanhan alleelin geenipooli. Hän nimesi myös populaation koon "N":äksi, joka säilyy vakiona.
Tämän jälkeen Haldane määritti että jokaisessa sukupolvessa karsiutuvien määrä oli N*s, jolloin jos s oli 0.1, 10% populaatiosta kuolee. Nämä kuolemat olivat uuden alleelin hinta("substitution cost"). Jos samanaikaisesti kaikki hyödyllisen alleelin omaavat yksilöt populaatiossa selviävät, se lisää se p:tä 0.0001:stä 0.0001111:teen, joka tarkoittaa 11% yleistymistä. (kun s=0.1 ja N=10 000 ja alussa 1 fiksoituvaa alleelia)


title: Haldanen dilemma

text: Kun populaation koon N oletetaan pysyvän vakiona, jolloin kuolleet organismit korvautuvat yksilöillä samoissa prosenttisuhteissa, kuin mitä siinä on q:ta ja p:tä. Kun tätä korvautumista jatketaan, lopulta alleeli fiksoituu. Haldanen laskelmassa tämä vaatii 200 sukupolvea (kun N=100 000, alussa 1 fiksoituva alleeli(p=0.00005), s=0.1). Hän laski että populaation koon ollessa 1000 korvautuminen vaati 9,475 miljoonaa kuolemaa (9.5 * N)


title: Haldanen dilemma

text: Haldanen mallia voidaan käyttää kun lasketaan useiden eri valintapaineiden yhteisvaikutusta, koska silloin kun kaksi toisistaan riippumatonta valintapainetta operoi populaatiossa samanaikaisesti, vaadittavien kuolemien määrä on lähellä kumulatiivista eli korvautuminen vaatii lähes yhtä monta kuolemaa, kuin mitä alleelien yleistyminen erikseen.


title: Haldanen dilemma

text: Jos valintapainetta alennetaan, vähenee jokaisessa sukupolvessa tapahtuvien kuolemien määrä mutta samalla kasvaa myös niiden sukupolvien määrä, jolloin alleeli fiksoituu.


title: Haldanen dilemma

text: Haldanen laskelmissa, jotka antavat 1 fiksoitumisen 300 sukupolvessa ei toimi evoluution nopeuden ylärajan määrittelemisessä koska Haldane on laskelmissaan asettanut erittäin tarkat olosuhteet, joista poikkeaminen vaikuttaa lopulliseen nopeuteen, yleensä sitä nopeuttaen.


title: Haldanen dilemma

text: Haldanen laskelmat ovat ongelmallisia organismeilla jotka tuottavat suuren määrän jälkeläisiä. Koska bakteerit, virukset, hyönteiset ja muut sellaiset eliöt, jotka kykenevät nopeasti tuottamaan jälkeläisiä, voivat menettää huomattavan osan jälkeläisistään ilman että populaation koko N pienenee. Näin nopeasti lisääntyvät lajit kykenevät maksamaan Haldanen Dilemmassaan laskeman kustannuksen tuottamalla erittäin paljon jälkeläisiä.


title: Haldanen dilemma

text: Kuitenkin eläimet joilla jälkeläisten määrä on pieni eivät voi menettää kovin suuria määriä jälkeläisistään ilman että populaatio ajautuu sukupuuttoon. Haldanen mukaan s voi hitaasti lisääntyvillä lajeilla olla korkeintaan 0.1. Tämä luku perustui arvaukseen siitä että hitaasti lisääntyvät organismit tuottaisivat hyödyllisen alleelin keskimäärin 3000 sukupolvessa, jolloin 300 000 sukupolvea voisi tuottaa 1000 hyödyllistä korvautumista.


title: Haldanen dilemma

text:
Monet organismit kilpailuttavat parittelukumppaneitaan. Esimerkiksi monilla kanalinnuilla ja nisäkkäillä erittäin pieni osuus populaation koiraista voi siittää valtaosan populaation naaraista. Tällöin näiden valioyksilöiden osuus seuraavassa sukupolvessa voi olla valtavan suuri.
Tällöinkin Haldanen dilemman vaatima kuolemien määrä täyttyy, mutta karsintaa tapahtuu valikoimalla kaikista mahdollisista syntyvistä jälkeläisistä vain tietyt. Tämä ei välttämättä näy lainkaan muutoksena lopulta syntyvissä jälkeläisissä ja kuitenkin s arvoksi voidaan saada valtavan suuri jolloin evoluutio voisi edetä paljon Haldanen esittämää tahtia nopeammin.
Haldanen ajattelussa keskeisellä sijalla oli "kovan valinnan" idea.
Hänen mukaansa käy niin että jos valintapaine ei pidä populaation kasvua kurissa, populaation kasvun pysäyttää kasvavasta yksilötiheydestä seuraava ympäristön kantokyvyn ylittyminen, jonka seurauksena parasiitti -infektio, ravinnon tai pesäpaikkojen puute surmaa yksilöitä satunnaisesti. Haldanen ajattelussa populaatio ei voinut sopeutua parasiitteihin ja ravinnon puutteeseen, mutta se kykeni sopeutumaan saalistaviin eläimiin, jolloin populaatiotiheydestä johtuva kuolleisuus vie tilaa valinnan aiheuttamalta kuolleisuudelta ja heikensi sitä, vaikeutti kehitystä. Ravinnon puutteeseen ja parasiitteihin kuolemisia ei kuitenkaan pidetä täysin satunnaisena. Toisaalta erilaiset valintapaineet kuten esimerkiksi saalistus, pienentävät väestötiheyttä jolloin valinta itse asiassa laskee väestötiheydestä johtuvaa kuolleisuutta.


title: Haldanen dilemma

text: Tämä "taustakuolleisuus", eli kuolleisuus jota ei voida välttää, voi toimia "puskurina" valinnalle vähentyessään valintapaineiden vaikutuksesta. Tätä valintaa kutsutaan "pehmeäksi valinnaksi" "Pehmeän valinnan" kautta Haldanen vaatima kustannus maksetaan taustakuolleisuuden aiheuttamasta kustannuksesta, joka jouduttaisiin joka tapauksessa maksamaan, näin "hinta pienenisi" ja kehitys nopeutuisi. Näin populaatiossa voisi tapahtua suurempaa valintapainetta ilman että valintapaine ajaisi populaation sukupuuttoon.


title: Haldanen dilemma

text: Haldane teki oletuksen jossa koko populaatio käy valintapaineen läpi samanaikaisesti ja samalla intensiteetillä. Tämä oletus vaatii valtavan määrän kuolemia. Jos kuitenkin alleeli yleistyy pienemmässä populaatiossa saadaan kuolemien määrä paljon pienemmäksi. Jos oletetaan skenaario jossa 100 000 populaatiosta ainoastaan 1000 organismia eriytyy, ja siinä on fiksoituva alleeli, p=0.00005 muuttuukin p=0.005:deksi. Koska alleelifrekvenssin yleistymisessä muutos kasvaa "korkoa korolle", saa alleeli uudessa populaatiossa runsaasti etumatkaa; Varhaisimmissa sukupolvissa yleistyminen on suhteessa koko populaatioon paljon hitaampaa kuin myöhemmin.


title: Haldanen dilemma

text: Jos vielä oletamme että alleeli fiksoituu tähän alipopulaatioon ja palaakin sitten osaksi alkuperäistä populaatiota, saa koko populaatio vastaavan edun, ja kokonaismäärä kuolemissa pienenee erittäin runsaasti. Tämä alkuprosenttiosuuden määrä voi kasvaa vieläkin suuremmaksi, jos siirtyneen populaation koko on lisäksi muuttunut suuremmaksi tai alkuperäisen populaation koko on pienentynyt.


title: Baba O’Riley

text: Baba O’Riley on brittiläisen The Who -rockyhtyeen kappale, joka julkaistiin vuonna 1971 albumilla "Who’s Next". Kappaleen on tehnyt yhtyeen kitaristi Pete Townshend. Huudahduksesta ”It’s only a teenage wasteland” tunnetusta kappaleesta käytetään joskus virheellistä nimeä ”Teenage Wasteland”.


title: Baba O’Riley

text: Kappale sai nimensä Pete Townshendin kunnioittaman intialaisen hengellisen opettajan Meher Baban ja minimalistisen säveltäjän Terry Rileyn mukaan.


title: Baba O’Riley

text: ”Baba O’Riley” oli rockhistorian ensimmäisiä kappaleita, jossa kuultiin syntetisaattoria.


title: Baba O’Riley

text: Kappaleen remiksattu versio on käytössä yhdysvaltalaisen "" -televisiosarjan tunnusmusiikkina. Kappale on kuultu myös House-televisiosarjan ensimmäisen tuotantokauden 14. jaksossa.


title: Sidon

text: Sidon ( Ṣaydā, , Ẓidon tai Ṣîḏōn) on Libanonin kolmanneksi suurin kaupunki. Se sijaitsee noin 40 km Tyroksesta pohjoiseen ja 50 km Beirutista etelään. Vuonna 2000 kaupungissa oli noin 200 000 asukasta, joista suurin osa on sunnimuslimeja, šhiialaisia, kristittyjä katolisia, ja maroniitteja.


title: Sidon

text:
Sidon ollut asuttuna vuodesta 4000 eaa. lähtien ja ehkä varhaisimmat asutukset ovat neoliittiselta ajalta 6000-4000 eaa.
Sidon oli yksi tärkeimmistä foinikialaisista kaupungeista ja satamakaupungeista Välimeren alueella. Homeros ylisti sidonilaisten lasin ja purppuran valmistustaitoja.


title: Sidon

text: Vuonna 1855 löydetystä kuningas Eshmun'azar II:in sarkofagista esiintyy mainintoja Sidonista. Foinikialaisissa sisäkirjoituksissa kuningas mainitaan "Sidonin kuninkaana" 5. vuosisadalta eaa ja että hänen äitinsä oli Astarten prinsessa "Sidonin jumalatar". Seinäkirjoituksissa jumalat Eshua ja Baal mainitaan Sidonin pääjumalina.


title: Sidon

text: Sidonin valloittivat aluksi assyrialaiset. Myöhemmin kaupunki oli Babylonian vallan alla. Persialaiset valtasivat kaupungin vuonna 351 eaa. Aleksanteri Suuri valtasi kaupungin vuonna 333 eaa. Lopulta kaupunki joutui Rooman valtakunnan vallan alle. Sekä Jeesuksen että Paavalin kerrotaan käyneen vierailulla Sidonissa. Roomalaiskauden jälkeen kaupungin valtasivat arabit vuonna 636 ja myöhemmin turkkilaiset ottomaanit.


title: Sidon

text: Arvokkaat löydökset kuten Aleksanteri-sarkofagi ovat nähtävinä Istanbulin arkeologisessa museossa.


title: Sidon

text: 4. joulukuuta 1110 Sidonin valtasivat ristiretkeläiset. Saraseenit tuhosivat Sidonin 1249. Vuonna 1260 mongolit tuhosivat Sidonin. Ottomaanit hallitsivat 1920-luvulle saakka, jolloin siitä tuli osa Libanonin Ranskan mandaattia.Toisessa maailmansodassa brittiläiset joukot valtasivat Sidonin Vichyn Ranskan joukoilta. Sidonissa on palestiinalaisten pakolaisleirejä.


title: Sidon

text: Raamattussa kuvataan Sidonia lukuisisissa kohdissa:


title: Abdalonymos

text: Abdalonymos (kuoli 312 eaa.) oli Sidonin kuningas vuodesta 332 eaa. Hän kuului foinikialaista Sidonia hallinneeseen sukuun.


title: Abdalonymos

text: Hänestä tuli kuningas sen jälkeen kun Aleksanteri Suuri oli kukistanut Persian kuninkaan Dareios III:n Issoksen taistelussa. Aleksanteri ei luottanut Sidonin kuninkaaseen Abdastartiin (kreikaksi "Straton") ja antoi Hefaistionille tehtäväksi nimittää uuden kuninkaan. Hefaistion valitsi Abdalonymoksen joka elätti itseään puutarhurina, mutta kuului kuninkaan sukuun. Puutarhuri oli ehkä arvonimi jota käytettiin kuninkaan hovissa.


title: Abdalonymos

text: Abdalonymos teetti niin sanotun Aleksanteri-sarkofagin, jonka kyljissä on kohokuvia Aleksanteri Suuresta taistelussa persialaisten kanssa.


title: Konformaatio

text: Kemiassa konformaatio tarkoittaa kaikkia molekyylin kolmiulotteisia muotoja, joita muodostuu molekyylin yksöissidosten kiertyessä ja joidenkin sidosten välisten sidoskulmien muuntuessa ilman että kummassakaan tapauksessa kemiallisia sidoksia rikkoutuu. Myös trigonaalisten pyramidien inversiot (kuten amiinien) ja niiden kaltaiset muutokset voidaan lukea konformaatioiksi. Sidosten rikkoutuessa ja muodostuessa jälleen samojen atomien välille, olisi konformaatiomuutoksen sijaan kyseessä konfiguraation muuntuminen toiseksi konfiguraatioksi.


title: Konformaatio

text: Konformaatio- ja konfiguraatiomuutosten kautta molekyylit voivat muuntua eri stereoisomeereiksi. Konformeerit ovat stereoisomeerejä. Konformeerejä ovat molekyylit, jotka konformaatiomuutoksen kautta saavuttavat paikallisen potentiaalienergiaminimin. Konformeerin energia kasvaa jos sen konformaatio muuttuu mittaamattoman pienen määrän eli infinitesimaalisesti. Tällöin molekyyli ei enää ole konformeeri. Molekyylillä voi olla monia konformeerejä, eivätkä ne kaikki ole kaikkein pienienergisimpiä mahdollisista konformeereistä. Pienienergisimmän konformeerin voidaan sanoa olevan globaalissa energiaminimissä paikallisen minimin sijaan.


title: Konformaatio

text: Konformeria jaetaan alaluokkiin, kuten rotameereihin, joissa paikallinen energiaminimi saavutetaan vain yhden yksöissidoksen vapaalla kiertymisellä. Jos sidoskiertyminen ei ole vapaata vaikkapa steeristen esteiden takia, ovat nämä muuten samanlaiset molekyylit toistensa atropisomeerejä. Kiertyminen ei ole vapaata siihen vaadittava energia on niin suuri (IUPAC ei ole määrittänyt kuinka suuri), ettei sitä käytännössä havaita.


title: Konformaatio

text: Konformeriamuotoja ovat muun muassa


title: Konformaatio

text: Rotameeri muuntuu toiseksi rotameeriksi vain yhden yksöissidoksen kiertymisen kautta. Kierros vaatii vain pienen energian. Esimerkki rotameriasta on butaani (CH-CH-CH-CH), jonka edeltävän kaavan tummennettujen hiilten välisen yksöissidoksen kiertyessä muodostuu kaksi eri rotameeriä (kuva alla).


title: Konformaatio

text: Sidosten kiertymisen suotuisuutta selitetään kahdella tavalla:Hyperkonjugaation sijaan saatetaan myös sanoa kohdakkaisella konformaatiolla olevan kierto- eli torsionaalista jännitytystä (eng. "torsional strain"), erityisesti käsiteltäessä pieniä vedyn kaltaisia atomeja. Tällä viitataan ilmiöön, jossa kohdakkaisuus on epäsuotuisaa, muttei välttämättä kerrota, mistä epäsuotuisuus johtuu. Etaanilla lomittaisen konformaation suotuisuus johtuu lähinnä siitä, että energiaa madaltava hyperkonjugaatio on tässä muodossa mahdollinen. Etaanilla tämä selittää siis kohdakkaisen konformaation epäsuotuisuuden eli "torsionaalisen jännityksen" koska suotuisa hyperkonjugaatio lakkaa vaikuttamasta kohdakkaisessa muodossa.


title: Konformaatio

text: Myös butaanissa hyperkonjugaatiota voidaan pitää merkittävimpänä tekijänä. Butaanin lomittaisessa konformaatiossa, joka on merkitty tämän osion alkukuvassa A:ksi, hyperkonjugaatio madaltaa konformaation energiaa hylkivien vaikutusten ollessa vähäisiä. B:ssä hyperkonjugaatio lisää suotuisuutta, mutta metyylit ovat lähellä toisiaan aiheuttaen vähäistä steeristä hyljintää. C:ssä hyperkonjugaatio ei pääse vaikuttamaan ja lähinnä tämä lisää C:n energiaa. D:ssä hyperkonjugaatio ei vaikuta ja metyylien toisilleen aiheuttama steerinen este lisää energiaa tästä vielä hieman.


title: Konformaatio

text: Myös konjugaatio vaikuttaa. Konjugoimattomassa etaanissa kierähdys energiavallin yli vaatii 12 kcal/mol. Konjugoituneen sigma- eli s-"cis"-butadieenin yksöissidoksen kierto s-"trans"-muotoon vallin yli vaatii noin 30 kJ/mol, sillä konjugaatio antaa näennäiselle yksöissidokselle hieman kaksoissidosluonnetta. Dimetyyliformamidin tätä konjugoituneemman amidisidoksen 180° kierto vaatii jo 85 kJ/mol. Vertailun vuoksi 2-buteenin kierto vaatii energiaa jo noin 260 kJ/mol koska tässä on varsinainen kaksoissidos, jonka kierto vaatii piisidoksen väliaikaista rikkomista. 2-buteenissa kyse ei enää kuitenkaan ole konformeriasta, koska sidoksia rikkoutuu.


title: Konformaatio

text: Atropisomeereissä jonkin yksöissidoksen kiertyminen on osin estynyttä, koska sidoksen täydellinen kiertyminen vaatii niin paljon energiaa ettei kiertymistä havaita käytännössä. Toistensa atropismeerit eivät spontaanisti muunnu toisikseen ja ne voidaan teoriassa erottaa toisistaan erillisinä aineina. Atropisomeerit voivat ilmentää aksiaalista kiraalisuutta. Esimerkkejä atropisomeriasta ovat jotkin substituoidut orto-bifeenylit (kuva), 1,1,2,2-tetra-"tert"-butyylietaani, BINAP, BINOL ja telentsipiini.


title: Konformaatio

text: Rengaskonformeriaa ilmentävät molekyylit, joissa on rengasrakenteita. Esimerkki tästä on sykloheksaani, jossa energiaminimin muodostavat tuoliksi- ja kierreveneeksi kutsutut konformaatiot. Ne ovat siten toistensa konformeerejä.


title: Konformaatio

text: Orgaanisissa rengasrakenteissa näiden pyrkimys päästä eri konformaatioihin esimerkiksi hiilirungoltaan täysin tasomaisten rakenteiden sijaan selittyy ensisijaisesti sillä, että renkaiden hiilet pyrkivät muodostamaan ympärilleen sidokset tetraedrimuotoisesti neljään eri atomiin. Hiilissä sidosten orbitaalit ovat sp hybridisoituneet ihannetilanteessa noin 109.5° (tarkempi arvo noin 109.4712°) kulmiin suhteessa muihin sidoksiin. Kulmat muodostavat tetraedrin. Täysin tasomaisissa molekyyleissä kulmat eivät ole 109.5°, joten niillä on konformaation potentiaalienergiaa lisäävää rengasjännitystä. Muissa kuin tasomaisissa komformaatioissa kulmat ovat lähempänä 109.5° ihannekulmaa.


title: Konformaatio

text: Esimerkiksi tasomaisen sykloheksaanin hiilten välisten sidosten kulmat olisivat 120° (katso säännöllinen kuusikulmio) aiheuttaen rengasjännitystä. Tämä on niin suurta ettei tasomuotoa ole olemassa. Tuolisykloheksaanin sidoskulmat ovat teoriassa ihanteelliset (109.5°), eikä rengasjännitystä siten ole. Tuolin sanotaan usein olevan rengasjännityksetön. Tämä ei ole totta lähinnä siksi koska aksiaalisiin (katso Aksiaalisuus ja ekvatoriaalisuus) vetyihin vaikuttavat hylkivästi toiset saman puolen aksiaaliset vedyt. Siksi rengas pyrkii vähentämään tätä vuorovaikutusta litistymällä hieman, jolloin aksiaaliset vedyt taipuvat ekvatoriaalisemmiksi. Tuolin hiilten kulmat siksi ovat rengasjännityksen ja steerisen vaikutuksen välisenä kompromissina oikeasti noin 111.5°. Tähän hiili-hiili kulmaan vaikuttavat hieman myös hiilen sitomat vedyt. Kulmat ovat myös erilaiset hiilten ja vetyjen, sekä vetyjen ja vetyjen välillä, koska nämä eivät ole identtisiä ja vievät toisiltaan steerisesti eri verran tilaa.


title: Konformaatio

text: Hiilten väliset kulmat ovat lähes 109.5° myös venesykloheksaanissa. Siksi veneen voisi olettaa olevan energiallisesti suotuisa. Vedyt ovat kuitenkin veneessä kohdakkain, jolloin niiden σ- ja σ*-orbitaalit eivät voi kunnolla hyperkonjugoitua (katso Rotamerian analyysi). Tämä tekee veneestä epäsuotuisan. Lisäksi veneen päiden aksiaaliset vedyt tulevat lähelle toisiaan (kuva) aiheuttaen steerisen esteen, mutta tämä vaikutus on hyperkonjugaation osittaiseen puutteeseen verrattuna pieni. Kierrevenemuodossa vaikutukset ovat samankaltaiset kuin veneessä, mutta kiertynyt rakenne vähentää edeltäviä vaikutuksia; kiertymisen takia erityisesti hyperkonjugaatio pääsee vaikuttamaan potentiaalienergiaa madaltaen.


title: Konformaatio

text: Hyperkonjugaation merkitys näkyy hyvin syklopentaanissa. Sen tasomuodossa, jota ei oikeasti ole olemassa, hiilten kulmat olisivat 108° (katso säännöllinen viisikulmio) – lähes ihanteelliset. Tasossa vedyt kuitenkin ovat kohdakkain, jolloin rakennetta vakauttavaa hyperkonjugaatiota ei ole. Siksi syklopentaanin kaikkein suotuisin konformeeri on taipunut kirjekuorikonformaatio, jossa hyperkonjugaatio vaikuttaa. Kompromissina kirjekuoressa kaikki rakenteen hiilikulmat kuitenkin pienenevät ja rengasjännitys kasvaa – kirjekuoren kulmat ovat 102–106°.


title: Konformaatio

text: Substituoituun hiilivetyrenkaaseen on liittynyt vetyjen tilalle substituentteja eli muita atomeita tai atomiryhmiä. Ryhmä olla vaikka hydroksyyli (katso sykloheksanoli). Monosubstituoidussa renkaassa ryhmiä on yksi, disubstituoidussa kaksi jne.


title: Konformaatio

text: Substituoitu sykloheksaani pyrkii yleensä tuolikonformaatioon. Tästä se pyrkii rengaskäännöksen kautta tuoliksi, jossa mahdollisimman moni substituentti on ekvatoriaalisesti (katso Aksiaalisuus ja ekvatoriaalisuus). Substituentin koko vaikuttaa suotuisuuteen. Esimerkiksi suuren "tert"-butyyliryhmän ("t"-Bu, taulukko) ollessa substituenttina, on se yli 3000 kertaa suuremmalla todennäköisyydellä ekvatoriaalisessa asemassa kuin aksiaalisessa. Ekvatoriaalisen konformaation energia on 20 kJ/mol pienempi kuin aksiaalisesti substituoidun. Metoksi-ryhmä (OMe) taas on pienempi, joten sen ollessa substituenttina, se on vain 2.7 kertaa todennäköisemmin ekvatoriaalisesti.


title: Konformaatio

text:
Sykloheksaani voi olla disubstituoitu siten, että toinen substituentti on tuolissa aksiaalisesti ja toinen ekvatoriaalisesti. Jos nämä ovat identtisiä, ovat molemmat käännöksen tuolimuodot yhtä suotuisia. Jos toinen substituentti onkin suurempi, on se tuolimuoto suotuisampi, jossa isompi substituentti on ekvatoriaalisesti. Suotuisin konformeeri riippuu siis substituenttien koosta ja lukumäärästä edeltäviin sääntöihin pohjautuen.
Aksiaalisen substituoinnin epäsuotuisuus johtuu steerisestä esteestä, jonka muut aksiaaliset ryhmät aiheuttavat aksiaaliselle substituentille. Konformaatioita tarkastellessa tulee kuitenkin muistaa että jotkin substituentit rajoittavat muiden substituenttien kääntymistä. Esimerkiksi karbonyyli (=O), jollainen on vaikkapa sykloheksanonissa, saa aikaan karbonyylin hiileen ja kahteen sen viereiseen hiileen tasomaisen rakenteen. Tämä johtuu karbonyylihiilen pyrkimyksestä asettua sidosorbitaaleiltaan tasokolmion muotoon sp hybridisaation takia.


title: Konformaatio

text: Sykloheksaanin lisäksi muut renkaat kuten syklobutaani ja syklopentaani voivat läpikäydä omanlaisensa rengaskäännökset. Kaikki rengasrakenteet eivät tähän pysty. Esimerkiksi kaksirenkainen "cis"-dekaliinin voi läpikäydä rengaskäännöksen, mutta "trans"-muoto ei, koska toisen renkaan käännös vaatii tämän renkaan jonkin hiilten välisen sidoksen katkeamista.


title: Konformaatio

text: Rengaskonformaatioita on useita ja näille on omat nimensä. Kruunu, josta on esimerkki alla taulukossa, on eräs muoto, jota esiintyy yli 8:n hiilen renkailla, joissa hiiliä on parillinen määrä.


title: Konformaatio

text: Alla on joitain rengaskonformaatioiden esimerkkejä. Lista ei ole täydellinen, eikä listan renkaiden kaikkia mahdollisia konformaatioita ole esitetty. Osa renkaista on konformeerejä, osa ei ole.


title: Konformaatio

text: Yksittäisille kierto- eli dihedraalikulmille voidaan antaa nimiä ja etuliitteitä esimerkiksi rotameerien nimeämiseksi. Kulmat nimetään tiettyjen substituenttien eli atomi/atomiryhmien välisten kulmien mukaan. Esimerkiksi butaanissa substituentit ovat metyylit (-CH).


title: Konformaatio

text: Molekyyleissä kuten etaani, joissa ryhmät ovat samoja, kutsutaan muotoja kohdakkaiseksi (eng. "eclipsed") ja lomittaiseksi eli gauche-muodoksi.


title: Konformaatio

text: IUPAC:n mukaan kun kiertokulma kahden substituentin välillä on


title: Konformaatio

text: Edeltävät voidaan yhdistää eli kun kiertokulma on välillä


title: Konformaatio

text: Molekyyli käännetään kuvitteellisesti siten, että kiertyvä sidos kohtisuoraan poispäin katsojasta. Konformaatioille voidaan käyttää etuliitteitä "ap, sp," +"sc, –sc," +"ac" ja "–ac" (kirjoitetaan kursiivilla), ja makromolekyyleille vastaavasti etuliitteitä T, C, G+, G-, A+ ja A- (ei-kursiivilla). Jos takimmainen substituentti on kiertynyt katsojaa lähempänä olevasta substituentista myötäpäivään alle 150°, saa konformaatio positiivisen etuliitteen (+"sc tai" +"ac"). Jos kierto on vastapäivään alle 150°, etuliite on negatiivinen ("–sc" tai "–ac").


title: Konformaatio

text: Sykloheksaanissa enemmän pystysuuntaiset substituentit ovat aksiaalisia ja enemmän renkaan rungon tasossa olevat ovat ekvatoriaalisia. Käsitettä käytetään myös muissa rengasrakenteissa kuten syklobutaanissa, syklo-oktaanissa jne. Joissain tilanteissa käytetään myös termejä pseudoaksiaalinen ja -ekvatoriaalinen.


title: Viron vaakuna

text: Viron vaakuna () on Viron tasavallan tunnus, jonka symbolina on kolme sinistä leijonaa. Leijonat symboloivat kunniakkaan taistelun kolmea aikakautta, muinaisuutta, 1300-lukua ja 1900-lukua. Vaakunakilpi on kultainen ja sitä ympäröivät samanväriset tammenlehvät. Vaakuna otettiin käyttöön ensimmäisen itsenäisyyden aikana 19. kesäkuuta 1925 ja uudestaan 6. huhtikuuta 1993.


title: Viron vaakuna

text: Viron vaakuna sisältyy myös Tallinnan kaupungin suureen vaakunaan.


title: Michael Scott (Apple Computer)

text: Michael "Scotty" Scott (s. 1942) on yhdysvaltalainen liikemies, joka toimi Apple Computerin ensimmäisenä toimitusjohtajana helmikuusta 1977 maaliskuuhun 1981. Scott toimi kalifornialaisen National Semiconductorin tuotantopäällikkönä, kunnes Mike Markkula suostutteli hänet ottamaan vastaan juuri perustetun Apple Computerin toimitusjohtajan paikan.


title: Michael Scott (Apple Computer)

text: Vuonna 1979 Scott teki periaatepäätöksen, jonka mukaan Applessa ei enää käytetä (sähkö)kirjoituskoneita. Samana vuonna Jef Raskinin Macintosh-projekti oli vielä neljän ihmisen muodostaman tiimin tutkimusprojekti, joka oli jatkuvan lakkauttamisuhan alaisena. Scott ja Markkula antoivat projektin kuitenkin jatkua. 25. helmikuuta 1981 Scott erotti 40 Apple II -tiimissä työskennellyttä päällikköä ja muuta henkilöstöön kuuluvaa kutsumalla heidät yksitellen toimistoonsa. Toimella Scott pyrki hidastamaan Applen liian nopeaa kasvua ja poistamalla turhia, tehottomia työntekijöitä. Myöhemmin samana vuonna Mike Markkula otti Scottin aseman toimitusjohtajana ja Scott siirrettiin hallituksen varajäseneksi. 10. heinäkuuta 1981 Scott jätti Applen.


title: Michael Scott (Apple Computer)

text: Vuosina 1983–1988 Scott johti Starstruck-yritystä, joka työskenteli meritse laukaistavan satelliitin parissa. Hän aloitti myös eräiden voittoa tavoittelemattomien yhdistysten tukemisen, joita olivat Seattlen Ooppera ja California Institute of Technology.


title: Michael Scott (Apple Computer)

text: Scott on jalokiviasiantuntija ja on kirjoittanut aiheesta kirjan. Hänen kokoelmansa on ollut näytteillä Santa Anan Bowers-museossa. Scott on tukenut Rruff-projektia, joka pyrkii tuottamaan täydellisen kokoelman spektrejä taittavia mineraaleja.


title: Shackleton

text: Shackleton voi tarkoittaa ainakin seuraavia:


title: Jerry Manock

text: Jerry Manock on yhdysvaltalainen teollinen muotoilija, joka työskenteli Apple Computerilla vuosina 1977–1984. Manock oli mukana Apple II ja Macintosh-projekteissa. Hän muotoili Apple II, Macintosh 128K ja Apple III -tietokoneiden kotelot. Manoch valmistui Stanfordin yliopistosta muotoilukonsultiksi. Hän opettaa teollista muotoilua Vermontin yliopistossa.


title: Jerry Manock

text: Manockin ensimmäinen työ Applelle oli Apple II-koneen kotelon suunnitteleminen, jonka hän teki freelancerina. Työn jälkeen Manock otettiin Applen työntekijäksi. Steve Jobs asetti Manockin Macintosh-projektin muotoilutiimin johtoon. Jef Raskin, Macintosh-projektin aloittaja, oli kaavaillut laitteesta ajan hengen mukaista, vaakatasossa lepäävää mallia, jossa laitteisto ja monitori sijaitsevat vierekkäin. Jobs halusi Macintoshista ajattomampaa, pystysuuntaista mallia, joka vei mahdollisimman vähän tilaa työpöydältä ja joka oli kauniisti muotoiltu kaikista suunnista. Lukuisten Manockin ja Terry Oyaman suunnittelemien prototyyppien jälkeen Macintoshin kotelo valittiin tuotantoa varten helmikuussa 1982. Kotelo oli ensimmäinen lopulliseen tuotteeseen valmistunut osa.


title: São Tomé ja Príncipen lippu

text: São Tomé ja Príncipen lippu on São Tomé ja Príncipen kansallistunnus vaakunan ja kansallislaulun ohella. Se otettiin käyttöön 5. marraskuuta 1975. Sen mittasuhteet ovat 1:2. Keskellä lippua on keltainen puolen lipun levyinen vaakakenttä. Tämän kentän ylä- ja alapuolella on vihreät kentät. Tangonpuoleisessa päässä on lipun kannan levyinen punainen tasakylkinen kolmio. Kaksi mustaa viisisakaraista tähteä keltaisessa kentässä symboloivat pääsaaria, São Toméa ja Príncipea. Lipun värit ovat panafrikkalaiset. Punainen väri kuvaa verta, joka vuodatettiin vapauden puolesta, keltainen kuvaa kaakaota, maan tärkeintä maataloustuotetta ja vihreä metsiä.


title: Lisa Andreas

text: Lisa Andreas (, s. 22. joulukuuta 1987 Kent) on englantilais-kyproslainen laulaja ja Kyproksen vuoden 2004 euroviisuedustaja.


title: Lisa Andreas

text: Andreaan isä on englantilainen ja hänen äitinsä on kyproksenkreikkalainen. Vaikka Andreas syntyi Englannissa, hänet kastettiin Kyproksella. Nuoruutensa hän asui Nikosiassa mutta palasi Englantiin, kun hänen isoisänsä alkoi sairastella. Andreas tunnettiin aktiivisena tyttönä, joka otti jo 11-vuotiaana osaa englantilaisen pubin karaokekilpailuun.


title: Lisa Andreas

text: Lisa Andreas voitti myöhemmin Gillinghamissa pidetyn kilpailun ja alkoi esiintyä satunnaisesti. Hän teki hyväntekeväisyyskeikkoja kerätäkseen rahaa muun muassa WTC-iskujen uhreille ja leukemiaa sairastaville lapsille. Lisäksi hän on esiintynyt Europride- ja Leicester Pride -kulkueissa ja tehnyt poliisien kanssa yhteistyötä näpistelyn kitkemiseksi.


title: Lisa Andreas

text: 16-vuotiaana vuonna 2004 Andreas edusti Kyprosta Eurovision laulukilpailussa sijoittuen viidenneksi kappaleellaan "Stronger Every Minute". Hän oli vuoden 2004 kilpailun nuorin osanottaja.


title: Lisa Andreas

text: Euroviisujen jälkeen Andreas on levyttänyt itse säveltämäänsä musiikkia.


title: Goodbye (Creamin albumi)

text:
Goodbye Cream on rock-yhtye Creamin neljäs ja viimeinen albumi.
Levyn nimi on kuvaava, sillä se julkaistiin postuumisti maaliskuussa 1969, jolloin yhtye ei ollut enää toiminnassa.


title: Goodbye (Creamin albumi)

text: Yhtyeen jäsenet olivat sopineet, että kukin säveltäisi jäähyväislevylle kolme kappaletta. Ilmeisesti intoa säveltämiseen ei riittänyt, ja lopulta kukin teki vain yhden uuden kappaleen. Uutta studiomateriaalia on vain kymmenisen minuuttia. Levyn alkuun laitettiin pitkät live-versiot yhtyeen kolmesta aiemmin levyttämästä kappaleesta. Kolmesta uudesta kappaleesta tunnetuin on "Badge", jossa The Beatlesin jäsen George Harrison soittaa rytmikitaraa. Yhtyeen tuottaja Felix Pappalardi soittaa studiokappaleilla muun muassa pianoa ja mellotronia.


title: Goodbye (Creamin albumi)

text:
Albumi nousi Isossa-Britanniassa ainoana Cream-albumina listan kärkeen. Yhdysvalloissa sijoitus oli 2.A-puoli
B-puoli


title: Goodbye (Creamin albumi)

text:
Jotkut CD-versiot sisältävät myös Eric Claptonin säveltämän ja Martin Sharpin
sanoittaman "Anyone for Tennis?" kappaleen, joka ilmestyi vain singlenä. Kappale on sävelletty "The Savage Seven" nimiseen elokuvaan vuodelta 1968. Se tunnetaan siten myös "The Savage Seven Theme"
nimellä. Singlen B-puolena oli "Pressed Rat and Warthog" "Wheels of Fire" - albumilta.


title: Goodbye (Creamin albumi)

text: Suomalainen Royals - yhtye teki "Badge" - kappaleesta cover-version albumilleen Spring '76.


title: Samuel Pufendorf

text: Paroni Samuel von Pufendorf (8. tammikuuta 1632 Dorfchemnitz – 13. lokakuuta 1694 Berliini) oli saksalainen juristi, poliittinen filosofi, taloustieteilijä, valtiomies ja historioitsija. Hänet aateloitiin vuonna 1684 ja hänestä tuli paroni muutamia kuukausia ennen kuolemaansa vuonna 1694. Hänen saavutuksiinsa lukeutuvat Thomas Hobbesin ja Hugo Grotiuksen poliittisten teorioiden kommentointi ja muokkaaminen. Pufendorfia pidetään Ruotsin valtakunnanhistorioitsijana.


title: Samuel Pufendorf

text: Hallitsijan itsevaltius oli asia, joka jakoi 1600-luvun filosofien mielipiteet. Itsevaltiuden kannattajat painottivat, että kuningas voi vahvoin toimivaltuuksin ylläpitää suvereenin maan vakautta ja alamaisten turvallisuutta. He vetosivat usein siihen, että kuningas on saanut valtansa Jumalalta. Kriitikot tukeutuivat Hobbesin rationalismiin, jonka mukaan uskontoa ei voi yhdistää yhteiskunnan hallitsemisen keskusteluun. Hobbesin näkökanta oli, että kansalaiset luovuttavat valtiolle osan vapaudestaan saadakseen valtiolta suojelua. Tämä tuottaa Hobbesin mukaan hyötyä sekä hallitsijalle että kansalle, koska vakaassa maassa hyvinvointi lisääntyy. Pufendorf oli Hobbesin kannalla. Hän kuitenkin lisäsi, että turvallisuuden takaaminen ei ollut valtion ainoa tehtävä, vaan hallitsijan velvollisuus on muutoinkin huolehtia alamaistensa hyvinvoinnista ja tyytyväisyydestä.


title: Kuningas ja laulajatar

text: Kuningas ja laulajatar () on ensimmäinen Arthur Conan Doylen kirjoittama Sherlock Holmes -novelli. Se ilmestyi ensimmäisen kerran "Strand Magazine" -lehdessä heinäkuussa 1891. Novellin kuvitti Sidney Paget ja se oli hänen ensimmäinen Sherlock Holmes -kuvituksensa.


title: Kuningas ja laulajatar

text: Tarinassa tapahtuu Irene Adlerin ensiesiintyminen.


title: Kuningas ja laulajatar

text: Holmesin ja Watsonin luo saapuu saksalainen vieras, joka esittäytyy kreivi von Kramniksi. Holmes tajuaa kuitenkin heti vieraansa valehtelevan ja pakottaa tämän paljastamaan olevansa Böömin kuningas. Kuningas on tullut hakemaan Holmesin apua, sillä tätä uhkaa suuri vastoinkäyminen ennen lähestyvää avioliittoa. Kuningas – kruunuprinssinä ollessaan – oli aikanaan rakastunut naiseen nimeltä Irene Adler ja heistä oli otettu valokuva. Irene Adler ei kuitenkaan rakastanut tulevaa monarkia, joten kuningas unohti tämän. Nyt Irene Adler uhkaa kuitenkin julkaista valokuvan, ellei kuningas luovu avioliittosuunnitelmistaan. Holmesin tehtäväksi jää hankkia valokuva takaisin.


title: Kuningas ja laulajatar

text: Ovelia valepukuja ja muutamaa erikoista savupommeja hyväksikäyttävää temppua hyödyntäen Holmesin onnistuu ujuttautua Irene Adlerin taloon ja hankkia tietoonsa valokuvan säilytyspaikka. Kun Holmes ja kuningas palaavat talolle hakeakseen valokuvan, on talo tyhjä. Irene Adler sai nimittäin vihiä asiasta, joten hän pakeni luvaten kuitenkin unohtaa vaateensa.


title: Kuningas ja laulajatar

text: Irene Adler on tarinoiden kertojan, tohtori Watsonin mukaan ainoa nainen, joka voitti Sherlock Holmesin.


title: Kuningas ja laulajatar

text:
Novelliin perustuva jakso "Skandaali Böömissä" (1984) oli Sherlock Holmesin seikkailut -televisiosarjan 1. jakso. Sen ohjasi Paul Annett ja käsikirjoituksen tekivät John Hawkesworth ja Alexander Baron. Pääosissa olivat:
Broadway-musikaali "Baker Street" (1965) perustuu löyhästi tähän novelliin. Irene Adlerista tehtiin sen sankaritar ja konnaksi tuotiin Holmesin arkkivihollinen professori Moriarty. Musikaali ei menestynyt.


title: Kuningas ja laulajatar

text: Novelli muokattiin PBS:n "Wishbone"-sarjan jaksoksi "A Dogged Exposé". Wishbone on puhuva jackrussellinterrieri, joka näyttelee sarjassa lukuisia maailmankirjallisuuden kuuluisia hahmoja.


title: Kuningas ja laulajatar

text: "Star Trek – uusi sukupolvi" -sarjan jaksossa "Yksinkertaista, rakas Data" ("Elementary, Dear Data") Data seikkailee holokannella Sherlock Holmesina ja jaksossa on käytetty myös tätä tarinaa.


title: Kuningas ja laulajatar

text: Elokuva "Zero Effect – Yksi nolla liikaa" (1998) perustuu väljästi tähän novelliin.


title: Kuningas ja laulajatar

text: Philadelphialainen Orchestra 2001 esitti oopperaversion "A Scandal in Bohemia" helmikuussa 2009. Oopperan sävelsi Thomas Whitman ja libreton kirjoitti Nathalie Anderson.


title: Kuningas ja laulajatar

text: "House"-televisiosarjan pilottijaksossa on potilas nimeltä Rebecca Adler novellin Irene Adlerin mukaan.


title: Kuningas ja laulajatar

text: "Sherlock Holmes" -elokuvan (2009) Irene Adler perustuu hyvin löyhästi tämän novellin Irene Adleriin.


title: Nicolas Malebranche

text: Nicolas Malebranche (6. elokuuta 1638 Pariisi – 13. lokakuuta 1715 Pariisi) oli ranskalainen kartesiolainen filosofi, joka edusti oratoriaanien platonilais-augustinolaista perinnettä, valmistui 1664 papiksi ja tutustui samana vuonna René Descartesiin. Augustinolaisuuden ja kartesiolaisuuden synteesi on hänen ajattelunsa ominaispiirre: edellinen yhdessä kristillisen teologian kanssa saa tuekseen 'modernin' tieteenkäsityksen ja matematiikan. Pierre Bayle nimitti häntä "yhdeksi aikamme pääfilosofeista".


title: Nicolas Malebranche

text: Malebranchen suhde edeltäjäänsä (Descartesiin) on samantapainen kuin Berkeleyn vastaava suhde (Lockeen): kumpikin käytti edeltäjänsä työkaluja (rationalismia ja empirismiä) metafyysisen ja teosentrisen filosofiansa rakentamisessa.


title: Nicolas Malebranche

text: Malebranche tuomitsi kartesiolaisessa hengessä renessanssihumanistisen 'hyödyttömän tieteen' kuten antiikin kirjallisuuden kritiikin, eksegetiikan, filologian jne. Tutkimuksella ei ole itseisarvoa, se oikeuttaa itsensä vain käytännön hyödyllisyydellään (vrt. Baconin ja Locken pragmatismi). Ylin arvo on kuitenkin uskonnollinen oivallus, ja siihen johtavat tieteet (psykologia, luonnontieteet, matematiikka) ovat muita korkeammalla. Mutta toisin kuin Pascal Malebranche saavuttaa tasapainoisen synteesin filosofian ja teologian välillä.


title: Nicolas Malebranche

text: Kaikki paha syntyy virhepäätelmistä: aistit eivät petä, vaan vapaa tahto (vrt. Descartes). Filosofiassa (toisin kuin teologiassa) mihinkään auktoriteettiin ei tule luottaa. On erotettava välttämätön ja kontingentti. Empiirisestä tiedosta ei tule vetää universaaleja johtopäätöksiä: lait ovat todennäköisiä.


title: Nicolas Malebranche

text: Tiedolla on kolme kohdetta: ruumis, sielu ja Jumala (ääretön, jonka äärellinen edellyttää). Vastaavasti mielellä on kolme välinettä: aistimus, mielikuvitus ja ymmärrys.


title: Nicolas Malebranche

text: (1) Aistimuskokemus sijaitsee sielussa, ei aistinelimissä. Aistitieto on luotettavaa vain järjen kautta: havainnot ovat suhteellisia (Kuu on todellisuudessa tähtiä pienempi, vrt. Aristoteles) ja kertovat substanssien välisistä relaatioista, eivät (transsendentaalisista) substansseista itsestään (vrt. Kant).


title: Nicolas Malebranche

text: (2) Kuvittelukyky liittyy aistimukseen: kuvittelu on tahdonalaista muistetun ja uneksitun mieleen tuottamista itse objektien poissa ollessa. Kuvittelu voi harhautua siinä missä aistiminenkin: voimme erheellisesti pitää kuviteltua todellisena. Voimakkaat mielikuvitukselliset ihmiset (Malebranche mainitsee esimerkkeinä Tertullianuksen ja Montaignen) voivat johdattaa keksimällään muitakin harhaan, harkintakyvyn puuttuessa.


title: Nicolas Malebranche

text: (3) Mieli on rajallinen ja puhdas ymmärrys siksi rajallista: virheet syntyvät siitä, ettei rajallisuutta hyväksytä tai käytetään vääriä metodeja.


title: Nicolas Malebranche

text: Malebranche käyttää ontologista argumenttia: Jumalan (äärettömän kaikissa suhteissa täydellisen olennon) olemus on olemassaolo, Jumala on siis välttämättä olemassa. Jumala tahtoi/tahtoo luoda ikuisesti, siksi Jumalan tahto on vapaa (toisin kuin Spinoza esitti) ja silti muuttumaton: luominen on yksi ikuinen akti.


title: Nicolas Malebranche

text: Malebranche kuten monet aikalaisensa moittii etenkin Aristotelesta tarkoittaen lähinnä aristotelikkoja ja skolastikkojen perusteetonta auktoriteettia; oikea metodi on tietenkin kartesiolainen, ja parhaat esimerkit ovat aritmetiikka ja algebra. Kuitenkaan Malebranchen näkemykset Jumalasta eivät poikkea mitenkään skolastikkojen opeista.


title: Nicolas Malebranche

text: 'Objektiivisen' ja ikuisen totuuden saavuttaa vain apriorisesti: mieli katselee passiivisena Jumalan siihen illuminoimia totuuksien ideoita, mutta ei itse Jumalan olemusta (kyseessä on vanhan illuminaatio-opin henkiinherättäminen). Me näemme kaiken Jumalassa (vrt. Augustinus). Kaikkien olioiden yleiskäsitteet, universaalit (tai universaalien universaali, so. materiaalisuuden idea), ovat Jumalassa.


title: Nicolas Malebranche

text:
Aistivaikutelmat ovat ruumiin vaihtuvien tilojen subjektiivisia heijastumia sielussa (joka on pikemmin "l'esprit" kuin "l'âme"): vapaa tahtoakti on vain liikkeen 'luonnollinen syy', tilaisuuden synnyttämä syy, ei 'todellinen
syy'. 'Todellisella syyllä' Malebranche tarkoittaa välttämätöntä tiedostettua kausaaliyhteyttä (vrt. Geulincx, Hume): kaiken ainoa vaikuttava syy on Jumala. Jumala tahtoo ikuisesti ja muuttumattomasti: jokainen olio toimii kuten Jumala sen panee toimimaan.


title: Nicolas Malebranche

text: Malebranche jakaa substanssit kahteen luokkaan Descartesin tapaan: henkisiin ja materiaalisiin. (Lisäksi on Jumala.) Materiaalisubstanssien liikettä vastaa ajattelevissa substansseissa taipumus johonkin. Sielu tahtoo luonnostaan Jumalaa, mutta perisynnin vuoksi ei aina tiedä sitä ja on taipuvainen suuntautumaan materiaaliseen. Tahto suuntautuu välttämättä äärettömään yleiseen hyvään (eikä siksi koskaan saavuta haluamaansa, vrt. Augustinus, Pascal), mutta sen partikulaariset kohteet ovat valittavissa.


title: Nicolas Malebranche

text: Malebranche käsittää sielun välineenä yhtä lailla kuin varsinaisena substanssina. Sielu tuntee itsensä vain empiirisesti, tietoisuuden kokemuksena. (Jos sielu ei ole koskaan esimerkiksi tuntenut kipua, se ei "a priori" voi tietää sen olemassaolosta.) Ja nimenomaan koska sielu tietää itsensä, emme tarvitse mieleemme sen apriorista ideaa.


title: Nicolas Malebranche

text: Mieli toimii assosioiden, tunteet ja vietit ovat tarpeellisia elämän säilyttämiseksi (tämä on hedonistista assosiationismia). Itsetuntemus on oleellista: ihminen on aistiva mutta myös järjellinen olento.


title: Nicolas Malebranche

text: Toiset sielut sielu tietää olemassa oleviksi ilmoituksen kautta. Niiden ominaisuudet se tuntee päättelemällä itsestään: ne ovat todennäköisesti samankaltaisia kuin oma sieluni. Tässä kuitenkin virhemahdollisuus on suuri. Vastaavasti sielu päättelee materiaalisten kappaleiden olemassaolon.


title: Viracocha

text: Apu Qun Tiqsi Wiraqutra, joka tunnetaan usein lyhyemmällä nimellä Viracocha, oli inkojen mytologiassa yksi tärkeimmistä jumalista. Viracocha oli maailman luoja sekä myrskyn ja auringon jumala. Myöhemmin inkat tosin korottivat Intin auringon jumalaksi Viracochan sijaan.


title: Viracocha

text: Alun perin Viracochaa palvoivat Perussa asuneet inkojen edeltäjät. Sittemmin myös inkat omaksuivat Viracochan jumalakseen. Viracochan uskottiin luoneen auringon ja kuun Titicaca-järvellä. Legendojen mukaan Viracocha loi sen jälkeen maan ja taivaan ja vaelsi sitten halki maan opettaen ihmisille sivistystä. Mantassa jumala lähti ylittämään Tyyntämerta, mutta lupasi palaavansa takaisin jonakin päivänä. Joskus Viracocha kuvattiin vanhana parrakkaana miehenä, jolla oli pitkä viitta ja sauva. Partaa pidettiin merenjumalien tunnusmerkkinä.


title: Viracocha

text: Viracochan palvonta on hyvin vanhaa perua, ja hän saattaa olla muinainen itkevä jumala, jota esittävä veistos on Titicaca-järven lähellä olevalla Tiwanakun raunioilla. Viracocha on luultavasti liitetty inkojen jumalten joukkoon melko myöhään, ilmeisesti vasta inkahallitsija Viracocha Incan ollessa vallassa. Tähän viittaa myös se, että hallitsija otti jumalan nimen. Inkat uskoivat, että Viracocha vetäytyi maailmasta ja jätti maailman valvomisen ja ylläpidon muille jumalille, jotka hän oli luonut. Ylimystö palvoi Viracochaa ahkerasti, etenkin vaikeina aikoina.


title: Pierre Bayle

text: Pierre Bayle (18. marraskuuta 1647 Carla-le-Comte – 28. joulukuuta 1706 Rotterdam) oli ranskalainen skeptikkofilosofi ja kirjailija, joka teki esityötä valistukselle. Hän kirjoitti muun muassa historiasta, teologiasta, tietoteoriasta sekä kirjallisuuskritiikkiä. Hänen tunnetuin teoksensa oli "Dictionnaire historique et critique".


title: Antoine Arnauld

text: Antoine Arnauld (6. helmikuuta 1612 Pariisi – 6. elokuuta 1694 Bryssel) — "le grand" kuten aikalaiset kutsuivat häntä erotukseksi hänen isästään — oli ranskalainen katolinen teologi, filosofi ja matemaatikko.


title: Antoine Arnauld

text: Arnauldin pääteokset ovat:


title: Richard Cumberland (filosofi)

text: Richard Cumberland (1631 – 1718) oli englantilainen filosofi ja vuodesta 1691 Peterboroughin piispa. Hän syntyi St. Annin pitäjässä lähellä Aldersgatea. Vuonna 1672 hän kirjoitti teoksen "De legibus naturae" ("Luonnollisista laeista"), missä hän esitti utilitarianistisia kantoja ja vastusti Thomas Hobbesin egoistista etiikkaa.


title: Richard Cumberland

text: Richard Cumberland tarkoittaa seuraavia henkilöitä:


title: Nokia N95

text: Nokia N95 (N95-1, tuotantonimeltään Aalto) on Nokian valmistama 3G-älypuhelin, joka esiteltiin 26. syyskuuta 2006 New Yorkissa. Puhelimen myynti alkoi Suomessa huhtikuussa 2007 noin 730 euron jälleenmyyntihintaan. Puhelimen valmistus päättyi heinäkuussa 2009. Tuolloin puhelimen keskimääräinen hinta oli vielä suhteellisen korkealla, noin 300 euroa.


title: Nokia N95

text: Puhelimessa on kaksi kameraa. Puhelimen takakannessa on salamalla ja Carl Zeissin objektiivilla varustettu 5 megapikselin f/ 2.8–5.6 kamera, puhelimen etupuolella on videopuheluihin tarkoitettu QVGA kamera. Puhelimessa on myös FM-radio, A2DP-profiilia tukeva Bluetooth, joka mahdollistaa stereoäänen välityksen langattomasti, musiikkisoitin, WLAN 802.11 b/g ja GPS-vastaanotin. N95 on varustettu S60 3rd Edition Feature Pack 1 Symbian OS 9.2 -käyttöjärjestelmällä. Puhelimessa on myös paikka microSD-muistikortille, jonka maksimikoko on kahdeksan gigatavua. RAM-muistia on 64 Mt. Sisäänrakennettua tallennusmuistia on 160 Mt:a, joka jaetaan dynaamisten muistitoimintojen kesken.


title: Nokia N95

text: N95 on Nokian ensimmäinen puhelinmalli, jossa on käytössä 3.5G:n evoluutioversio HSDPA. Tiedonsiirto tukiasemasta matkapuhelimeen tapahtuu maksimissaan nopeudella 3,6 Mbit/s. N95 on Nokian ensimmäinen Euroopan markkina-alueelle suunnattu puhelinmalli, jossa on integroitu GPS-vastaanotin.Nokia N95-puhelimen 8 Gt:n versio julkaistiin elokuussa 2007. Erottuvin muutos on sen 8 gigatavun sisäinen Flash-muisti. Muistikorttipaikka on näin ollen jätetty pois. RAM-muistin määrä on kaksinkertaistettu 64:stä 128 megatavuun. Normaalista N95:stä 8GB-versio eroaa muutoin muun muassa suuren näytön, mustan värityksen ja huomattavasti tehokkaamman akun (valmiusaika n. 280 tuntia, puheaika 5 tuntia GSM) osalta. Suuremman akun tieltä on jätetty pois kameran linssin suojus. Myös normaaliversion helposti hajoavan takakuoren kiinnitystä on parannettu. N95 8Gb painaa 128 grammaa eli 8 grammaa enemmän kuin tavallinen N95.


title: Nokia N95

text: N95 8GB:n etukuoressa on näyttölasi, joten kuoret vaihdettaessa myös näyttö uudenveroistuu, toisin kuin N95:ssä, jossa on paljas TFT. N95 8GB:n navinäppäimien tuntuma on huonohko verrattuna perusversion vastaaviin.


title: Nokia N95

text:
Akku: Nokia-akku BL-6F (1200mAH)
Puheaika: 210 min (WCDMA), 300 min (GSM)*
Valmiusaika: 280 tuntia (WCDMA ja GSM)*


title: Anne Conway

text: Kreivitär Anne Conway (o.s. Finch) (14. joulukuuta 1631–1679) oli englantilainen filosofi, joka filosofoi ns. Cambridgen platonismin hengessä. Hän on yksi harvoja 1600-luvun filosofian naispuolisia edustajia ja harvoja latinaa tuolloin taitaneita naisia. Conway oli aikansa merkkifilosofeihin kuuluneen Henry Moren oppilas.


title: Anne Conway

text: Hänen ainoa säilynyt tutkielmansa on "Principles of the Most Ancient and Modern Philosophy", joka julkaistiin anonyymisti vasta hänen kuolemansa jälkeen vuonna 1690. Hänen filosofiansa, muun muassa ajatus monadeista, vaikutti Gottfried Leibniziin.


title: Ralph Cudworth

text: Ralph Cudworth (1617 – 26. kesäkuuta 1688) oli englantilainen filosofi, joka oli niin sanottujen Cambridgen platonistien johtohahmoja. Hän toimi alun perin pienen seurakunnan pastorina, ja hänestä tuli Cambridgen yliopiston hepreankielen professori vuonna 1645 ja yliopiston Christ's Collegen rehtori vuonna 1654.


title: Eurovision laulukilpailu 1970

text: Eurovision laulukilpailu 1970 oli järjestyksessään 15. Eurovision laulukilpailu ja se järjestettiin NOS Rai Congrescentrumissa Amsterdamissa Alankomaissa 21. maaliskuuta. Kilpailun juonsi Willy Dobbe.


title: Eurovision laulukilpailu 1970

text: Protestina edellisvuoden euroviisujen skandaalille, jolloin neljä maata jakoivat voiton, kaikki Pohjoismaat boikotoivat vuoden 1970 Euroviisuja, samoin tekivät Itävalta ja Portugali. Tämän takia kilpailukappaleita oli vain 12.


title: Eurovision laulukilpailu 1970

text: Irlanti sai kilpailusta ensimmäisen voittonsa Danan esittämällä kappaleella ”All Kinds of Everything”.


title: Eurovision laulukilpailu 1970

text: Jokainen maa valitsi oman kapellimestarin johtamaan maansa kappale, paitsi Irlanti, jonka delegaatiota avusti isäntämaan ylikapellimestari Dolf van der Linden.


title: Eurovision laulukilpailu 1970

text: Jokaisen maan 10-henkisen tuomariston jokaisella jäsenellä oli käytettävissään yksi ääni, siis yhteensä enintään 10 ääntä jokaisen maan tuomaristolta. Puolet raatilaisista tuli olla alle 30 vuoden ikäisiä.


title: Macintosh 128K

text: Macintosh (myöhemmin Macintosh 128K) on Apple Computerin 24. tammikuuta 1984 julkaisema, maailman ensimmäinen suurta kaupallista menestystä saanut graafisella käyttöjärjestelmällä varustettu tietokone. Kone oli Applen toinen graafista käyttöliittymää käyttävä tietokone Apple Lisan jälkeen, mutta saavutti suurempaa suosiota halvemman hintansa vuoksi.


title: Macintosh 128K

text: Macintosh-projekti sai alkunsa Applen visionäärin Jef Raskinin luonnostellessa uutta, helppokäyttöistä tietokonetta 1970-luvun lopulla. 1980-luvun alussa projekti kasvoi Lisa -projektin varjossa ja sai lopulta Applen perustajajäsenen Steve Jobsin huomion, joka otti vuonna 1981 projektin haltuunsa ja Raskin erosi Applelta. Paineen alla työskentelevä Macintosh-tiimi onnistui saavuttamaan julkaisupäivän ja Macintosh julkaistiin suuren mainoskampanjan saattelemana.


title: Macintosh 128K

text: Tietokoneen hinta oli 2495 dollaria ja sitä myytiin vuoteen 1985 mennessä 500 000 kappaletta, joka oli odotettua vähemmän. Macintosh 128K:n suuri merkitys oli uudenlaisen, henkilökohtaisen ja helppokäyttöisen tietokonetyypin esitteleminen maailmalle.


title: Macintosh 128K

text: Apple lopetti Macintosh 128K:n teknisen tuen tarjoamisen 1. syyskuuta 1998.


title: Macintosh 128K

text:
Macintosh-projekti aloitettiin alkuvuodesta 1979 Jef Raskinin hahmotellessa uuden helppokäyttöisen ja edullisen tietokoneen suunnittelemista tavallisille kuluttajille. Lokakuussa 1979 Raskin sai Applen johdolta luvan työvoiman palkkaamiseen projektia varten, joskin projekti oli jatkuvan lakkauttamisuhan alla ja Raskin joutui pyytämään tiimille lisäaikaa Applen toimitusjohtajana toimineelta Mike Scottilta. Bill Atkinson, joka työskenteli Applen Lisa-projektissa, esitteli Raskinille Burrell Smithin, joka toimi laitteistoinsinöörin tehtävässä. Kolmikon lisäksi Macintosh-projektin työllisti suuren joukon laitteisto- ja ohjelmistokehittäjiä, projektin parissa vaikuttaneita ihmisiä olivat muun muassa Chris Espinosa, Joanna Hoffman, George Crow, Jerry Manock, Susan Kare ja Andy Hertzfeld.
Bruce Horn, joka oli työskennellyt aiemmin Xeroxin Xerox PARC -laboratoriossa dynaamisen Smalltalk-ohjelmointikielen parissa, sai työkseen Finder-käyttöliittymäohjelman luomisen. Smalltalkin tarjoama, ohjelman suorittamisen aikainen lähdekoodin editoiminen sai Hornin ideoimaan uudenlaisen resurssienhallintajärjestelmän, josta tuli osa Macintosh Toolboxia.


title: Macintosh 128K

text: Smithin ensimmäinen emolevyn prototyyppi mukaili Raskinin linjausta: siinä oli 64 kilotavun keskusmuisti, Motorolan 6809E -suoritin ja se pystyi ohjaamaan 256x256 pikselin kokoista, mustavalkoista grafiikkanäyttöä. Ohjelmistokehittäjänä työskentelevä Bud Tribble ehdotti Lisan käyttämän Motorola 68000 -suorittimen käyttämistä myös Macintoshissa. Vuoden 1980 joulukuuhun mennessä Smithin onnistui liittää 68000 Macintoshin emolevyyn ja jopa ajamaan sitä Lisan 5 MHz sijaan 8 MHz:n nopeudella. Emolevy tuki nyt 384x256 pikselin kokoista näyttöä. Smithin emolevy oli kustannuksiltaan huomattavasti Lisan mallia edullisempi, sillä se käytti Lisan huiman 1 Mt keskusmuistin sijaan vain 64 kt:n muistia. Lopullinen Macintoshin prototyyppi käytti 128 kt:n keskusmuistia, joka toteutettiin kuudellatoista 64 kilobitin keskusmuistipiirillä.


title: Macintosh 128K

text:
Macintoshin kekseliäs rakenne sai Applen perustajajäsenen Steve Jobsin huomion. Huomatessaan Macintoshin tulevan olemaan markkinoitavissa Applen senhetkistä huippuprojektia Lisaa paremmin, Jobs käänsi huomionsa Macintosh-projektin puoleen. Vuonna 1981 Raskin irrottautui projektista hänen ja Jobsin välisten, henkilökohtaisten riitojen vuoksi. Lopullisen Macintoshin sanottiin olevan lähempänä Jobsin kuin Raskinin visiota. Jobs ja Atkinson vierailivat vuonna 1981 Xeroxin laboratoriossa, jossa Raskin oli kertonut nähneensä tutkimusmielessä rakennetun graafisen käyttöliittymän. Myöhemmin Jobs ja joukko Lisan insinöörejä tekivät toisen tutustumiskäynnin Xeroxille ja idea graafisesta käyttöliittymästä alkoi saada muotoa sekä Lisa- että Macintosh-projekteissa.
Finder-käyttöliittymän kehittäminen aloitettiin vuonna 1982. Lisa Filer, Lisan käyttöliittymäohjelma kirjoitettiin samoihin aikoihin uudelleen ja Lisan julkaisemisen jälkeen Macintosh-projektille tarjottiin uuden Lisan Filer-ohjelman koodia. Rajoittuneella muistilla varustettu Macintosh perustui jo kuitenkin dynaamisiin muistiosoituksiin muistin säästämiseksi ja Horn, Finderin pääkehittäjä, päätti luoda Finderin alusta alkaen Macintoshille sopivaksi. Muistinhallinnan tueksi kehitettiin MFS-tiedostojärjestelmä.


title: Macintosh 128K

text: Helmikuussa 1982 Manock ja Terry Oyama onnistuivat lopulta rakentamaan kotelon, joka kelpasi Jobsille, ja ensimmäinen osa Macintoshia oli valmis tuotantoon. Macintoshin kotelo oli yksityiskohtiaan myöten tarkasti harkittu. Pystyasennossa oleva laite vei vähän tilaa työpöydältä, korkealla oleva näyttöruutu loi mielikuvan kasvoista tehden monille vieraasta laitteesta inhimillisemmän ja kotelon taaksepäin kallistetut pinnat kevensivät laitteen olemusta, saaden sen näyttämään Lisaa pienemmältä, vaikka olikin samoissa mitoissa. Kotelon väri valittiin ajattomaksi, kestämään auringonvaloa haalistumatta ja Macintoshin käyttämisestä tehtiin mahdollisimman turvallista ja helppoa: ilmanottoaukkoihin tehtiin S-kirjaimen muotoiset käytävät, jotta lapset eivät voi työntää esineitä koneen sisälle ja kaikki liitännät merkittiin symboleilla, joiden avulla johtojen kiinnittäminen onnistui keltä tahansa. Virtanappi, ainoa kotelossa oleva painike, ympäröitiin kumisella kehyksellä korostamaan sen merkitystä, samoin koneen kantokahvaan lisättiin kumiosia helpottamaan Macintoshin nostamista. Jobs nimesi itsensä kotelon muotoilijaksi Manockin ja Oyaman rinnalle, ja myöhemmin Oyama totesikin Jobsin vaikuttaneen suuresti lopputulokseen, vaikkei osallistunutkaan aktiiviseen suunnittelutyöhön.


title: Macintosh 128K

text: Kun Macintosh alkoi valmistua, Jobs käski kaikkien työntekijöidensä kirjoittaa nimikirjoituksensa paperille. Tämän jälkeen hän kaiverrutti nimet kaikkien Macintoshien kotelon sisäpuolelle, josta ne pystyi näkemään käytännössä ainoastaan huoltomies. Nimikirjoitusten syyksi Jobs on sanonut: "Kaikki suuret taiteilijat signeeraavat teoksensa." Vuonna 1982 valmistuneen kotelon sisäkanteen on kaiverrettu projektissa silloin työskennelleiden avainhenkilöiden nimet: Peggy Aleixo, Colette Askeland, Bill Atkinson, Steve Balog, Bob Belleville, Mike Boich, Bill Bull, Matt Carter, Berry Cash, Debbie Coleman, George Crow, Donn Denman, Christopher Espinosa, Bill Fernandez, Martin Haeberli, Andy Hertzfeld, Joanna Hoffman, Rod Holt, Bruce Horn, Hap Horn, Brian Howard, Steven Jobs, Larry Kenyon, Patti King, Daniel Kottke, Angeline Lo, Ivan Mach, Gerald Manock, Mary Ellen McCammon, Vicki Milledge, Mike Murray, Ron Nicholson Jr, Terry Oyama, Benjamin Pang, Jef Raskin, Brian Robertson, Dave Roots, Patricia Sharp, Burrell Smith, Bryan Stearns, Lynn Takahashi, Randy Wigginton, Linda Wilkin, Woz, Pamela Wyman ja Laszlo Zidek + kaksi muuta nimeä.


title: Macintosh 128K

text: MacPaint ja MacWrite olivat valmiina julkaisua varten jo vuoden 1983 loppupuolella, mutta keskeneräinen Finder uhkasi koko projektin onnistumista. Hornin avuksi saatiin Lisa-projektista siirtynyt Steve Capps. Finder 1.0 valmistui viime hetkellä ennen kehitystyölle asetettua takarajaa. Osittain konekielellä kirjoitettu Finder oli kooltaan 46 kt, huomattavasti Lisan 360 kt:n Fileriä pienempi. Macintosh Toolboxin sijaitessa ROM-muistilla kevyt Finder ja System mahtuivat hyvin 400 kT:n levykkeelle, johon jäi tilaa myös muutamalle sovellukselle.


title: Macintosh 128K

text: Macintoshin markkinointikampanja käynnistyi hyvissä ajoin vuoden 1983 puolella. Lehdistöön kohdistuvan kampanjan suunnitteli Regis McKenna. Ensimmäinen haastattelu annettiin Byte-lehdelle, joka julkaisi artikkelin Macintoshista lokakuussa 1983. Joulukuussa 1983 Apple sijoitti 18-sivuisen esittelylehtisen muutamien aikakauslehtien väliin (muun muassa Time ja Newsweek). Mainos on tullut myöhemmin tunnetuksi sivustaan 11, jossa Bill Gates suosittelee Macintoshia.


title: Macintosh 128K

text: Macintoshin esittely suurelle maailmalle tapahtui 22. tammikuuta 1984, jolloin Ridley Scottin ohjaama "1984"-mainos (, , ) esitettiin amerikkalaisen jalkapallon loppuottelun puoliajalla. Mainoksen suunnitteli ja tuotti Applen käyttämä Chiat-Day -mainostoimisto, joka oli aiemmin hoitanut Lisan markkinoinnin. Chiat-Day oli tarjonnut "Miksi 1984 ei tule olemaan kuin 1984" -teemaa jo Apple II:n markkinointiin, mutta George Orwellin teokseen "Vuonna 1984" viittaava idea oli jätetty tuolloin käyttämättä. Nyt Applen markkinointipäällikkö Mike Murray ja Jobs innostuivat ajatuksesta ja TV-mainosta alettiin suunnitella 750 000 dollarin budjetilla. Chiat-Day hankki "Blade Runnerin" ohjanneen Scottin ohjaamaan mainoksen ja kuvaus järjestettiin Lontoossa.


title: Macintosh 128K

text: Valmis mainos esitettiin Applen markkinointikonferenssissa Honolulussa ja saamansa positiivisen palautteen rohkaisemina Murray ja Jobs päättivät ostaa kaksi Super Bowlin mainospaikkaa 22. tammikuuta järjestettävään otteluun. Mainospaikat maksoivat yhdessä yli miljoona dollaria ja rahoitusta varten oli toimelle saatava Applen hallituksen hyväksyntä. Joulukuussa, nähtyään mainoksen, hallitus piti sitä huonona ja kehotti Applea vaihtamaan mainostoimistoa. Toimitusjohtaja John Sculley pyysi myymään jo hankitut mainospaikat, mutta Chiat-Dayn johtaja myi vain toisen, ja mainos esitettiin.


title: Macintosh 128K

text: Chiat-Day oli esittänyt mainoksen jo joulukuussa 1983 pienellä televisiokanavalla kello 1 yöllä saadakseen sen mukaan myöhemmin järjestettäviin televisiomainoskilpailuihin. Mainos voitti Cannesin mainosalan Grande Prizen ja 30 muuta palkintoa. "1984:ä" esitettiin yhä uudelleen uutislähetyksissä Super Bowlin jälkeen, ja se sai siten miljoonien dollarien arvosta ilmaista mainosaikaa.


title: Macintosh 128K

text: Macintoshin varsinainen julkaisu tapahtui 24. tammikuuta 1984 Applen yhtiökokouksessa Palo Altossa. Kokous eteni järjestyksen mukaan 2500 hengen auditoriossa, joka oli täynnä ihmisiä. Macintoshin, joka sijaitsi kassiin pakattuna puhujakorokkeella, paljastaminen jätettiin Jobsin tehtäväksi ja kokouksen viimeiseksi asiaksi. Toimitusjohtajan käytyä läpi muut asiat hän kutsui Jobsin lavalle, jonka lyhyen puheen jälkeen "1984" esitettiin uudelleen. Mainoksen jälkeen Jobs nosti Macintoshin kassista, kytki siihen johdot ja syötti levykkeen taskustaan Macintoshin levykeasemaan, jättäen tietokoneen yksin lavalle. Levykkeelle tallennettu demo käynnistyi, demolla esiteltiin lyhyesti laitteen graafisia ominaisuuksia ja sovelluksia "Tulivaunut"-elokuvan taustamusiikin soidessa taustalla. Esittelyjakson jälkeen musiikki vaimeni ja Macintosh alkoi puhua puhesyntetisaatio-ohjelman avulla:


title: Macintosh 128K

text: Jobsin päätettyä kokouksen Macintoshit lähetettiin jälleenmyyjille. Macintosh-tiimin jäsenet saivat Jobsilta samana päivänä oman kappaleensa laitetta kunniakirjalla varustettuna.


title: Macintosh 128K

text: Applen markkinointitiimi onnistui saamaan "Newsweekin" kiinnostuneeksi Macintoshista ja lehti julkaisi 30. tammikuuta jutun Macintoshista, Burrel Smithistä ja Andy Hertfeldistä. Juttu oli kansikuva-artikkelin paikalla lehden alussa, mutta "Newsweek" perui poliittisista syistä Macintosh-aiheisen kansikuvan painamisen. Myöhemmin Apple osti 2,5 miljoonan dollarin hinnalla Newsweekin marraskuussa 1984 ilmestyneen vaaliteemanumeron kaikki 39 mainossivua. Joulukuussa 1984 Michael Jackson, Mick Jagger ja Andy Warhol esittäytyivät maailmalle Macintoshin käyttäjinä. Apple käynnisti vuoden 1984 aikana "Test Drive a Macintosh" ("Koeaja Macintosh") -kampanjan, jossa kuluttajat saivat ilmaiseksi hakea jälleenmyyjältä Macintoshin käyttöönsä 24 tunnin ajaksi. Kampanjaan osallistui 200 000 käyttäjää, mutta myynti ei saavuttanut Applen odotuksia. Vuoden 1983 aikana markkinointitiimiin liittyneen Guy Kawasakin johdolla Macintoshin markkinointi kehittyi vuosien aikana käyttämään uudenlaista evankeliointi-menetelmää. Apple esitti uuden, provosoivan mainoksen vuoden 1985 Super Bowlissa, mutta jyrkänteeltä sokeana putoilevia toimistotyöntekijöitä kuvaava mainos ei saavuttanut "1984":n kaltaista, positiivista huomiota. LaserWriterin, PostScriptin ja Pagemakerin sekä suuremmalla keskusmuistilla varustetun Macintosh 512K:n julkaisemiset piristivät Macintoshin myyntiä ja saattoivat ratkaista Applen selviämisen tulevina vuosina.


title: Macintosh 128K

text: Applen suurin ja tärkein kilpailija oli IBM ja sen tuote IBM PC klooneineen. 7. lokakuuta 1983 Macintoshin markkinointitiimi otaksui Applen pystyvän kilpailemaan nykyisellä, Lisaan pohjautuvalla tekniikallaan IBM PC:n kanssa vuoden 1986 puoliväliin. Vuonna 1984 Applen oma Apple II oli varteenotettava kilpailija Macintoshin kanssa ja Sculley päätti korottaa Macintoshin hintaa 500 dollarilla saadakseen marginaalia Applen kahden tietokoneen välille. Vuonna 1983 julkaistua Lisaa ei enää nähty kilpailijana sen korkean hinnan ja huonon menestyksen takia, sen sijaan 1. tammikuuta 1985 Lisa muuttui Macintoshiksi Macintosh XL:n julkaisun ansiosta.


title: Macintosh 128K

text: Macintosh sai innostuneen vastaanoton. Huhtikuun loppuun mennessä, 100 päivää julkaisunsa jälkeen Macintosheja oli myyty noin 72 000 kappaletta. Kesäkuun 1984 myynti oli 60 000 Macintoshia, mutta tämän jälkeen myyntiluvut alkoivat pienetä. Miljoonas Macintosh myytiin vasta 17. maaliskuuta 1987.


title: Frank Gehry

text: Frank Owen Gehry (alk. Ephram Owen Goldberg; s. 28. helmikuuta 1929 Toronto, Ontario, Kanada) on kanadalais-yhdysvaltalainen arkkitehti. Hän on asunut Yhdysvalloissa vuodesta 1947 lähtien. Gehrylle myönnettiin vuonna 1989 yksi maailman arvostetuimmista arkkitehtuuripalkinnoista, Pritzker-palkinto. Vuonna 2002 hänelle myönnettiin Companion of the Order of Canada -kunniamerkki.


title: Frank Gehry

text: Gehry syntyi juutalaiseen perheeseen Kanadan suurimmassa kaupungissa Torontossa. Perheen sukunimi oli alun perin Goldberg, mutta he muutattivat sen vuonna 1947, jolloin he muuttivat Kanadasta Yhdysvaltain Kaliforniaan.


title: Frank Gehry

text: Gehry opiskeli Los Angeles City Collegessa (LACC). Sen jälkeen hän suuntasi Etelä-Kalifornian yliopiston arkkitehtuurin oppilaitokseen, josta hän myös valmistui. Valmistuttuaan Gehry vietti aikaansa työskentelemällä lukuisissa eri työpaikoissa. Hän aloitti myös kaupunkisuunnittelun opinnot Harvardin yliopiston muotoilun laitoksessa, mutta keskeytti opinnot.


title: Frank Gehry

text: Gehry ehti työskennellä perinteisen arkkitehtuurin parissa arkkitehtitoimistoissa "Pereira and Luckman", "Victor Gruen Associates" ja "Andre Remondet" ennen kuin hän vuonna 1967 perusti ensimmäisen oman toimistonsa, "Frank O. Gehry and Associates". Hänen nykyinen toimistonsa, "Gehry Partners, LLP" muodostettiin vuonna 2002.


title: Frank Gehry

text: Gehry vaalii yksityisyyttään eikä anna lehdistölle tarkkoja tietoja elämästään. Hän on nykyisin Yhdysvaltain kansalainen, ja hän asuu edelleen Kalifornian Los Angelesissa.


title: Frank Gehry

text: Gehry tunnetaan veistoksellisista rakennuksistaan. Massoittelu on vapaata ja monimuotoista. Julkisivupinnat ovat usein kaarevia kahteen suuntaan, materiaalina heijastava metallipinta. Gehryn tyyli polveutuu myöhäisestä modernismista, hänen teostensa katsotaan edustavan modernin arkkitehtuurin dekonstruktivismin suuntaa. Gehryn luomuksista on tullut suosittuja nähtävyyksiä, ja tunnetuimpiin kuuluvat Bilbaon Guggenheim-museo ja Los Angelesin Walt Disney Concert Hall.


title: Frank Gehry

text: Sydney Pollackin ohjaamassa Gehryn elämäkertadokumentissa "Sketches of Frank Gehry" (2005) Gehry mainitsee Alvar Aallon olleen hänen suurin inspiraation lähteensä.


title: Frank Gehry

text: Ratkaistakseen monimuotoisten rakennustensa suunnitteluongelmat Gehry on toimistossaan kehittänyt oman suunnittelusovelluksen. Järjestelmän pohjana toimii Catia, jonka päälle ohjelmistoyhtiö Gehry Technologies on kehittänyt rakennusmallinnusohjelmiston Digital Project. Aikaisemmin ainoastaan Gehryn toimistojen omassa käytössä ollut ohjelmisto julkaistiin vuonna 2005.


title: Tor Nørretranders

text: Tor Nørretranders (s. 20. kesäkuuta 1955) on tanskalainen tietokirjailija. Nørretranders syntyi Kööpenhaminassa, Tanskassa. Hänen kirjansa ja esitelmänsä käsittelevät pääosin tiedettä ja sen roolia yhteiskunnassa. Useimmissa kirjoissaan hän ehdottaa miten yhteiskunnan pitäisi yhdistyä ja mukautua tieteen uusiin saavutuksiin.


title: Tor Nørretranders

text: Tor Nørretrandersin vanhemmat ovat Yvonne Levy (1920-) ja Bjarne Nørretranders (1922–1986). Hän valmistui Roskilden yliopistosta 1982 meni naimisiin vaimonsa Ursula Krabben kanssa vuonna 1993.


title: Suomalainen Markku-liitto

text: Suomalainen Markku-liitto on Markku-nimisten ihmisten etunimiyhdistys. Se aloitti toimintansa vuonna 1996 ja on nykyisin Suomen suurin etunimiyhdistys. Markku-liitto on perustettu Noormarkussa, joka myös oli yhdistyksen kotipaikka, kunnes Noormarkku vuonna 2010 liitettiin Poriin. Yhdistys juhlii vuosittain Markun päivää (25. huhtikuuta) Noormarkun Söörmarkussa, missä julkistetaan "Vuoden Markku" -tittelin saaja.


title: Suomalainen Markku-liitto

text: 30. elokuuta 2008, Markku-liiton järjestämässä kokoontumisessa Helsingin Senaatintorilla, saavutettiin uusi maailmanennätys samannimisten henkilöiden kokoamisessa yhteen paikkaan. Senaatintorille kokoontui 1 281 henkilöpaperien avulla nimensä todistanutta Markkua.


title: Via

text: Via tai VIA voi tarkoittaa:


title: Eurovision laulukilpailu 1971

text: Eurovision laulukilpailu 1971 oli 16. Eurovision laulukilpailu ja se järjestettiin 3. huhtikuuta 1971 Gaiety Theatressa Dublinissa Irlannissa. Kilpailun juonsi Bernadette Ní Ghallchóir. Kilpailussa käytettiin uutta pisteidenantojärjestelmää ongelmallisin tuloksin; toisten maiden tuomarit antoivat vähemmän pisteitä kuin toisten.


title: Eurovision laulukilpailu 1971

text: Monaco voitti ensimmäisen ja tähän mennessä ainoan voittonsa Séverinen esittämällä kappaleella "Un banc, un arbre, une rue". Ensimmäistä kertaa jokainen maa valmisti oman esikatseluklipin laulustaan. Nämä esittelyt esitettiin kunkin maan televisiossa ja hyvissä ajoin ennen itse finaalia. Esiintyjänä sai ensimmäisen kerran olla myös ryhmä, johon sai kuulua enintään kuusi henkeä.


title: Eurovision laulukilpailu 1971

text: Suomea edusti Markku Aro & Koivisto Sisters kappaleella Tie uuteen päivään. Se sijoittui kahdeksanneksi saaden 84 pistettä.


title: Eurovision laulukilpailu 1971

text: Jokainen maa valitsi oman kapellimestarin johtamaan maansa kappale. Ylikapellimestari Colman Pearce johti avaus- ja väliaikanumeron, muttei yhtäkään kilpailukappaletta.


title: VIA Technologies

text: VIA Technologies on taiwanilainen elektroniikkateollisuusyritys, joka kuuluu Formosa Plastics Group -yhtiöön. VIA on maailman suurin piirisarjojen itsenäinen valmistaja.


title: VIA Technologies

text: VIA valmistaa ainakin toistaiseksi prosessoreita, emolevyjä ja piirisarjoja. Intel on painostanut VIA:a lopettamaan prosessorivalmistuksen kokonaan.


title: VIA Technologies

text: Vuonna 1999 VIA osti Cyrixin National Semiconductorilta.


title: VIA Technologies

text: Muun muassa Wen Chi Chen perusti VIA Technologiesin vuonna 1987 Symphony Companysta Piilaaksossa Yhdysvalloissa. Hän oli Intelin työntekijä ennen kuin siirtyi Symphonylle. Hän on yhä Symphonyn toimitusjohtaja. Chen siirsi Symphonyn työntekijät Taiwaniin aloittamaan piirisarjojen tuotannon. Vuonna 1992 yrityksen pääkonttori siirrettiin Taiwanin Taipeihin.


title: Omakustanne

text: Omakustanne on tekijän itsensä kustantama teos. Teoksen julkistamisessa ei ole mukana ulkopuolisia tuottajia tai muita vastaavia kustannuksiin osallistujia. Omakustanteena julkaistaan erityisesti musiikkia ja kirjoja.


title: Omakustanne

text: Kirjan katsotaan olevan omakustanne silloin, kun sen paino- ja markkinointikuluista vastaa kirjan kirjoittaja. Painetun kirjan jakelu myyntipisteisiin voi olla ostettu palveluna ulkopuoliselta yritykseltä. Omakustannekirjailija voi myös myydä kirjaa suoraan lukijoille. Tämä voi tapahtua rinnan kirjakauppajakelun kanssa tai kirjan yksinomaisena myyntitapana.


title: Omakustanne

text: Omakustannekirjan graafinen suunnittelu eli taitto voidaan tehdä itse julkaisuohjelmalla tai ostaa palveluna, painatus tehdään yleensä digipainossa, joka voi valmistaa kirjoja pieniäkin määriä tarpeen mukaan. Omakustanteellekin hankintaan tavallisesti ISBN-tunnus. Omakustanteet ovat usein pehmeäkantisia painoteknisistä ja hintasyistä, kovakantinen teos maksaa 5–10 euroa enemmän kuin pehmeäkantinen. Painatuskustannukset riippuvat teoksen sivumäärästä, tyypillinen hinta on kymmenestä kahteenkymmeneen euroon kirjalta. Omakustantaminen on laajentunut 2000-luvulla painokustannusten laskettua. Omakustanteina julkaistaan Suomessa eniten runoja ja muistelmateoksia, mutta myös proosaa, kuten dekkareita. Useat kirjapainot ja kustantamot tarjoavat palveluja omakustanneteoksien painatukseen, julkaisemiseen ja myyntiinkin.


title: Omakustanne

text: Omakustanteen julkaisuprosessi digitaalisessa painossa on pääpiirteissään seuraava:Suomalaisten äänilevyjen omakustannustoiminta oli aina 1980-luvulle saakka sangen vähäistä. Osaltaan siihen vaikuttivat levyjen tuotantokulut ja osaltaan taas jakeluun liittyvät ongelmat. 1980-luvulla julkaisutoiminta kuitenkin laajeni ja muuttui markkinoilla merkittävämmäksi niin nimikkeiden lukumäärän kuin myynnin määrän osalta. Esimerkiksi 1989 ilmestynyt Bat & Ryyd -duon omakustanteena Tippa-levymerkillään julkaisema "Ehtaa tavaraa" -albumi ylsi yli 50 000 kappaleen platinalevyrajamyynnin, ja seuraavalla vuosikymmenellä levynsä itse julkaisseet Apulanta ja Klamydia rikkoivat kultalevyrajoja tuon tuostakin. Iskelmän saralla itse levynsä 1980-luvulta alkaen Reetu Records -levymerkkinsä kautta julkaissut Frederik oli myös yltänyt useiden albumien myynnissä kulta- ja platinamyyntirajoihin.


title: Omakustanne

text: Klamydia nousi 1980-luvulla omakustanteillaan merkittäväksi myös levyjakelijana omistamansa Kråklund-yrityksen kautta. 2000-luvulla jakelutoiminta kehittyi pienkustantajien kannalta entistä suotuisammaksi ja on osaltaan kannustanut monia menestyneitäkin yhtyeitä ja artisteja siirtymään suurilta levy-yhtiöiltä itse levyjensä julkaisijoiksi. Esittäjien itsensä kustantamien levyjen jakelussa merkittäviä ovat olleet muun muassa jakeluyhtiöt Edel Music, Playground Music, Supersounds ja Töölön Musiikkitukku. Vuonna 2003 suomenkielistä thrash metallia soittava Mokoma julkaisi oman Sakara Records -levymerkin kautta kolmannen albuminsa "Kurimus", joka nosti yhtyeen yhdeksi Suomen tunnetuimmista metalliyhtyeistä.


title: Omakustanne

text: Sähkökirjoja voi itse julkaista ilmaiseksi mm. seuraavilla tahoilla:


title: Omakustanne

text: Yllä mainityissa kustannuspaikoissa tekijä määrittää itse kirjansa myyntihinnan. Tekijän osuus on 60–80 prosenttia myyntihinnasta.


title: Omakustanne

text: Gutenberg-projekti hyväksyy ainoastaan ilmaisia julkaisuja. Tekstin tulee olla PDF-formaatissa.


title: Far Cry Instincts Predator

text: Far Cry Instincts: Predator on Xbox 360 -versio pelistä "Far Cry Instincts" ja sen jatko-osasta "Far Cry Instincts Evolution".


title: Far Cry Instincts Predator

text: Jack Carver on kalastamassa veneellä trooppisella saaristolla, jonne hän on myös kuljettanut toimittajan Val Cortezin. Cortez lähtee vesiskootterilla tutkimaan saaria, jolloin paikalle ilmestyy palkkasotilaiden helikopteri, joka upottaa Carverin veneen. Carver pakenee viidakkoon ja löytää radiokuulokkeet, joiden kautta Doyleksi esittäytyvä henkilö ottaa häneen yhteyttä. Doyle käskee Carveria varastamaan kartan ja auton palkkasotilailta. Carver lähtee näiden avulla etsimään Valia, mutta pelastettuaan Valin tarkka-ampumalla häntä uhanneita sotilaita Carver jää lopulta kiinni. Crowe tainnuttaa Carverin ja hänet vangitaan.


title: Far Cry Instincts Predator

text: Tohtori Kriegerin pääapuri Crowe pistää Carveriin aineita, joiden ansiosta Carver saa yliluonnolliset voimat, sekä voimia rajoittavan implantin. Carver viedään rekalla metsän keskelle. Aluksi Carver saa kyvyistä aikaisempaa kovemman lyönnin sekä latautuvan terveyden, joiden avulla hän pakenee ja lähtee etenemään jokea pitkin, jolloin Doyle ottaa häneen yhteyttä ja käskee Carverin tulemaan luokseen, sillä Carveriin laitetut aineet sekä implantti aiheuttavat hengenvaaran hänelle. Carverin edetessä jokea pitkin Val käskee häntä menemään sademetsään, josta Val etsii hänet.